open-index/open-wikipedia-markdown huggingface dataset:
శక్తి (2020 సినిమా)

**శక్తి** 2020లో విడుదలైన తెలుగు సినిమా. తమిళంలో 2019లో హీరో పేరుతో విడుదలైన ఈ సినిమాను కేజేఆర్ స్టూడియోస్‌, గంగా ఎంట‌ర్‌టైన్‌మెంట్స్ బ్యానర్‌పై కోటపాడి రాజేష్‌ తెలుగులో అనువదించిన ఈ సినిమాకు పీఎస్‌ మిత్రన్‌ దర్శకత్వం వహించాడు. శివ కార్తీకేయన్, అర్జున్‌, అభయ్‌ డియోల్‌, కల్యాణీ ప్రియదర్శన్ ప్రధాన పాత్రల్లో నటించిన ఈ సినిమా మార్చి 20న విడుదలైంది.
## నటీనటులు
* శివ కార్తీకేయన్ 
*అర్జున్‌ 
* అభయ్‌ డియోల్‌
*కల్యాణీ ప్రియదర్శన్
* అళగం పెరుమాళ్
*ప్రేమ్ కుమార్
*ఎలాంగో కుమారవేల్

## సాంకేతిక నిపుణులు
*బ్యానర్: కేజేఆర్ స్టూడియోస్‌, గంగా ఎంట‌ర్‌టైన్‌మెంట్స్ 
*నిర్మాత:కోటపాడి రాజేష్‌ 
*కథ, స్క్రీన్‌ప్లే, దర్శకత్వం: పీఎస్‌ మిత్రన్‌ 
*సంగీతం: యువన్ శంకర్ రాజా 
*సినిమాటోగ్రఫీ: జార్జ్ సి. విల్లియమ్స్ 
* మాట‌లు: రాజేష్ ఎ మూర్తి
* పాటలు : రాజశ్రీ సుధాకర్.
## మూలాలు

వర్గం:2020 తెలుగు సినిమాలు
సంకట దేవి మందిర్

**సంకట దేవి మందిర్** (హిందీ: संकटा देवी मंदिर) లేదా శ్రీ దేవి మందిర్ పవిత్రమైన వారణాసిలోని అత్యంత ప్రసిద్ధ దేవాలయాలలో ఇది ఒకటి. ఈ ఆలయం హిందూ ధర్మంలో అత్యంత ప్రాముఖ్యతను కలిగి ఉంది. ఇక్కడి ప్రధాన దేవత సంకట దేవి (ప్రమాద దేవత). ఈ మందిరాన్ని 18వ శతాబ్దంలో బరోడా రాజు నిర్మించాడు. భారతదేశంలో సంకట దేవికి అంకితం చేయబడిన ఏకైక ఆలయం ఇదే అని నమ్ముతారు.
## చరిత్ర
18వ శతాబ్దం చివరలో, బరోడా రాజు సంకట ఘాట్‌ను నిర్మించాడు. అదే సమయంలో సంకట దేవి మందిరాన్ని కూడా నిర్మించాడు. 1825వ సంవత్సరంలో ఈ ఆలయ నిర్మాణ పనులు పూర్తయ్యాయి.
## ప్రాముఖ్యత
"సంకట" అనే పేరు సంస్కృత పదం "సంకట్" (హిందీ: संकट) నుండి వచ్చింది, దీని అర్థం "ప్రమాదం". దేవత సంకట దేవి మొదట్లో మాతృక గా, పురాణాలలో ఆమెను "వికత్ మాతృక", (ఉగ్రమైన తల్లి) గా పిలిచారు.

నవరాత్రులలో, ఎనిమిదవ రోజు సంకట దేవికి అంకితం చేయబడింది. జీవితంలో ఎలాంటి ప్రమాదం జరగకుండా లేదా సంక్షోభం నుండి ఉపశమనం పొందాలని భక్తులు దేవుడిని ప్రార్థిస్తారు. పాండవులు వనవాస సమయంలో సంకట దేవికి నివాళులర్పించినట్లు కూడా నమ్ముతారు.
## మూలాలు


వర్గం:వారణాసి లోని దేవాలయాలు
గుడివాడ గురునాథరావు

**గుడివాడ గురునాథరావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో మంత్రిగా, ఎంపీగా, ఎమ్మెల్యేగా పనిచేశాడు.
## రాజకీయ జీవితం
గుడివాడ గురునాథరావు తన తండ్రి గుడివాడ అప్పన్న అడుగుజాడల్లో రాజకీయాల్లోకి వచ్చాడు . ఆయన 1985లో జరిగిన ఆంధ్రప్రదేశ్ అసెంబ్లీ ఎన్నికల్లో పెందుర్తి నియోజకవర్గం నుండి కాంగ్రెస్ అభ్యర్థిగా పోటీ చేసి ఓడిపోయాడు. ఆయన 1989లో తిరిగి పోటీ చేసి గెలిచి తొలిసారి అసెంబ్లీకి ఎమ్మెల్యేగా ఎన్నికై, రాష్ట్ర సాంకేతిక విద్యాశాఖ మంత్రిగా పనిచేశాడు. గురునాథరావు 1998లో జరిగిన పార్లమెంట్ ఎన్నికల్లో అనకాపల్లి నియోజకవర్గం నుండి కాంగ్రెస్ తరపున పోటీ చేసి తొలిసారి లోక్‌సభ సభ్యుడిగా ఎన్నికయ్యాడు. ఆయన 1999లో తిరిగి పార్లమెంట్ ఎన్నికల్లో కాంగ్రెస్ తరపున పోటీ చేసి ఓడిపోయాడు.

## మూలాలు

వర్గం:1955 జననాలు
వర్గం:2001 మరణాలు
వర్గం:ఆంధ్రప్రదేశ్ శాసన సభ్యులు (1989)
డీ.కే. సురేశ్

**దొడ్డాలహళ్లి కెంపెగౌడ సురేష్** కర్ణాటక రాష్ట్రానికి చెందిన రాజకీయ నాయకుడు. ఆయన బెంగళూరు గ్రామీణ లోక్‌సభ నియోజకవర్గం నుండి వరుసగా మూడుసార్లు ఎంపీగా ఎన్నికయ్యాడు.

## రాజకీయ జీవితం
డీ.కే. సురేశ్ తన సోదరుడు డీ.కే. శివ కుమార్ అడుగుజాడల్లో రాజకీయాల్లోకి వచ్చాడు. 2009లో జరిగిన ఎన్నికల్లో హెచ్. డి. కుమారస్వామి జేడీఎస్‌ అభ్యర్థిగా గెలిచి అనంతరం జరిగిన రాజకీయ పరిణామాలతో రాజీనామా చేయగా తరువాత 2013లో జరిగిన ఉప ఎన్నికల్లో డి.కె.సురేశ్‌ కాంగ్రెస్‌ అభ్యర్థిగా పోటీ చేసి తొలిసారి లోక్‌సభ సభ్యుడిగా ఎన్నికయ్యాడు. ఆయన 2014లో జరిగిన సాధార ణ ఎన్నికల్లో కాంగ్రెస్‌ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి పి.మునిరాజుగౌడ పై 2,31,480 ఓట్ల మెజారిటీతో గెలిచి రెండోసారి ఎంపీగా ఎన్నికయ్యాడు.

డీ.కే. సురేశ్ 2019లో జరిగిన ఎన్నికల్లో కాంగ్రెస్‌ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి అశ్వత్ నారాయణ్ గౌడ పై 2,06,870 ఓట్ల మెజారిటీతో గెలిచి వరుసగా రెండోసారి ఎంపీగా ఎన్నికై హ్యాట్రిక్‌ సాధించాడు. ఆయన 2024లో జరిగిన లోక్‌సభ ఎన్నికలలో బెంగళూరు గ్రామీణ లోక్‌సభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సి. ఎన్. మంజునాథ్ చేతిలో 269647ఓట్ల తేడాతో ఓడిపోయాడు.

## మూలాలు

వర్గం:1966 జననాలు
వర్గం:జీవిస్తున్న ప్రజలు
వర్గం:కర్ణాటక రాజకీయ నాయకులు
వర్గం:భారత జాతీయ కాంగ్రెస్ నాయకులు
అలిగిరెడ్డి ప్రవీణ్ రెడ్డి

**అలిగిరెడ్డి ప్రవీణ్‌రెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన 2009లో హుస్నాబాద్ నియోజకవర్గం నుండి శాసనసభ్యునిగా గెలిచాడు.
## రాజకీయ జీవితం
అలిగిరెడ్డి ప్రవీణ్‌రెడ్డి కాంగ్రెస్ పార్టీ ద్వారా రాజకీయాల్లో వచ్చి పార్టీలో వివిధ హోదాల్లో పనిచేసి తొలిసారి ఆయన 2009లో జరిగిన ఆంధ్రప్రదేశ్ అసెంబ్లీ ఎన్నికల్లో హుస్నాబాద్ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి టిఆర్ఎస్ అభ్యర్థి పై వి.ల‌క్ష్మీకాంత రావు పై గెలిచి తొలిసారి ఎమ్మెల్యేగా అసెంబ్లీకి ఎమ్మెల్యేగా ఎన్నికయ్యాడు.

అలిగిరెడ్డి ప్రవీణ్ రెడ్డి 2014లో తెలంగాణ  ప్రత్యేక రాష్ట్రం ఏర్పడిన తర్వాత జరిగిన తెలంగాణ అసెంబ్లీ ఎన్నికల్లో కాంగ్రెస్ అభ్యర్థిగా పోటీ చేసి తన సమీప ప్రత్యర్థి టిఆర్ఎస్ అభ్యర్థి వోడితల సతీష్ కుమార్ చేతిలో ఓడిపోయాడు. ఆయనకు 2018లో జరిగిన అసెంబ్లీ ఎన్నికల్లో పొత్తుల్లో భాగంగా సిపిఐకి టికెట్ కేటాయించడంతో పోటీ చేసే అవకాశం రాలేదు. అలిగిరెడ్డి ప్రవీణ్ రెడ్డి ప్రస్తుతం ముల్కనూర్‌ సహకార బ్యాంకు ఛైర్మన్‌గా ఉన్నాడు. అలిగిరెడ్డి ప్రవీణ్ రెడ్డి 2019 ఏప్రిల్ 4న హైదరాబాద్ తెలంగాణ భవన్ లో కేటీఆర్ సమక్షంలో టీఆర్ఎస్ పార్టీలో చేరాడు. ఆయన 2022 జులై 20న టీఆర్ఎస్ పార్టీని వీడి ఢిల్లీలో రాజ్యసభలో ప్రతిపక్ష నాయకుడు మల్లికార్జున్ ఖర్గే సమక్షంలో భారత జాతీయ కాంగ్రెస్ పార్టీలో చేరాడు. ఈ కార్యక్రమంలో టీపీసీసీ అధ్యక్షుడు రేవంత్ రెడ్డి, మాజీ మంత్రి షబ్బీర్ అలీ పాల్గొన్నారు.

## మూలాలు

వర్గం:ఆంధ్రప్రదేశ్ శాసన సభ్యులు (2009)
వర్గం:హన్మకొండ జిల్లా రాజకీయ నాయకులు
వర్గం:హన్మకొండ జిల్లా వ్యక్తులు
ఇందుర్తి శాసనసభ నియోజకవర్గం

2009 నియోజకవర్గాల పునర్విభజనలో భాగంగా **ఇందుర్తి నియోజకవర్గం**, హుస్నాబాద్ నియోజకవర్గంగా మారింది. ఇందుర్తి నియోజకవర్గంలో హుస్నాబాద్, చిగురుమామిడి, కోహెడ, బెజ్జంకి మండలాలు ఉండేవి. 2009 నియోజకవర్గాల పునర్విభజనలో కోహెడ, చిగురుమామిడి, ఎల్కతుర్తి, భీమదేవరపల్లి, హుస్నాబాద్, సైదాపూర్‌ మండలాలతో కలిపి హుస్నాబాద్‌ నియోజకవర్గంగా ఏర్పడింది.

## నియోజకవర్గం నుండి గెలుపొందిన శాసనసభ్యులు
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.
:

## మూలాలు

వర్గం:తెలంగాణ మాజీ శాసనసభ నియోజకవర్గాలు
బెంగళూరు గ్రామీణ లోక్‌సభ నియోజకవర్గం

కర్ణాటకలోని 28 లోక్‌సభ నియోజకవర్గాలలో **బెంగళూరు గ్రామీణ లోక్‌సభ నియోజకవర్గం** ఒకటి. ఈ లోక్‌సభ నియోజకవర్గంలో 8 శాసనసభ నియోజకవర్గలు ఉన్నాయి.
## అసెంబ్లీ  నియోజకవర్గాలు

## ఎన్నికైన పార్లమెంట్ సభ్యులు

### 2019  ఎన్నికలు

### 2014 ఎన్నికలు

## మూలాలు

వర్గం:కర్ణాటక లోక్‌సభ నియోజకవర్గాలు
శ్రీ తిలభాండేశ్వర్ మహాదేవ్ మందిర్

**శ్రీ తిలభాండేశ్వర్ మహాదేవ్ మందిర్** (హిందీ: श्री तिलभांडेश्वर महादेव मंदिर), వారణాసిలోని అత్యంత పురాతనమైన, అత్యంత ప్రసిద్ధి చెందిన ఆలయాలలో ఒకటి. ఈ ఆలయానికి హిందూ ధర్మంలో గొప్ప ప్రాముఖ్యత ఉంది. ఇక్కడి ప్రధాన దైవం శివుడు. తిలభాండేశ్వర మందిరం 18వ శతాబ్దంలో నిర్మించబడిందని నమ్ముతారు.
## చరిత్ర
శ్రీ తిలభాండేశ్వర్ మహాదేవ్ మందిర్ 18వ శతాబ్దంలో నిర్మించబడింది. ఈ ఆలయం శివునికి అంకితం చేయబడింది. బెంగాలీ తోలా ఇంటర్ కాలేజ్ (భేలుపూర్, వారణాసి) పక్కనే పాండే హవేలీలో ఉంది. ఆలయంలోని శివలింగం 2,500 సంవత్సరాల క్రితం స్వయంగా ఉద్భవించిందని, ప్రతి సంవత్సరం ఒక "టిల్" (హిందీ: तिल; అంటే నువ్వుల గింజ) పరిమాణం పెరుగుతుందని నమ్ముతారు. ప్రస్తుతం శివలింగం ఎత్తు 3.5 అడుగులు, లింగపీఠం (ఆధారం) వ్యాసం సుమారు 3 అడుగులు. శారదా మాత ఈ ఆలయంలో కొన్ని రోజులు గడిపినట్లు కూడా నమ్ముతారు.
## స్థానం
శ్రీ తిలభాండేశ్వర్ మహాదేవ్ మందిర్, పాండే హవేలీ, భేలుపూర్‌లో, బెంగాలీ తోలా ఇంటర్ కాలేజీకి ఆనుకుని, గంగా నదికి తూర్పున 500 మీటర్లు, బనారస్ హిందూ విశ్వవిద్యాలయానికి ఉత్తరాన 3.2 కిలోమీటర్లు, శ్రీ కాశీ విశ్వనాథ్ మందిరానికి నైరుతి దిశలో 1.5 కిలోమీటర్ల దూరంలో ఉంది.
## మూలాలు


వర్గం:దేవాలయాలు
వర్గం:వారణాసి లోని దేవాలయాలు
ఆర్మూరు రెవెన్యూ డివిజను

**ఆర్మూరు రెవెన్యూ డివిజను**, తెలంగాణ రాష్ట్రం, నిజామాబాదు జిల్లాలోని ఒక పరిపాలనా విభాగం. నిజామాబాదు జిల్లాలోవున్న మూడు రెవెన్యూ డివిజన్లలో ఇది ఒకటి. ఈ డివిజను పరిపాలనలో 11 మండలాలు ఉన్నాయి. ఈ డివిజను ప్రధాన కార్యాలయం ఆర్మూరులో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవెన్యూ డివిజను నిజామాబాదు లోక్‌సభ నియోజకవర్గం, ఆర్మూర్ శాసనసభ నియోజకవర్గాల పరిధిలో భాగంగా ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## పరిపాలన
ఆర్మూరు డివిజనులోని మండలాలు:

## మూలాలు

వర్గం:నిజామాబాదు జిల్లా
వర్గం:నిజామాబాదు జిల్లా రెవెన్యూ డివిజన్లు
కొండబాల కోటేశ్వరరావు

**కొండబాల కోటేశ్వరరావు** తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో 1999లో మధిర నియోజకవర్గం నుండి ఎమ్మెల్యేగా గెలిచాడు. కొండబాల కోటేశ్వరరావు 
## రాజకీయ జీవితం
కొండబాల కోటేశ్వరరావు తెలుగుదేశం పార్టీ ద్వారా రాజకీయాల్లో వచ్చి పార్టీలో వివిధ హోదాల్లో పనిచేసి తొలిసారి కొండ కొడిమ గ్రామా సర్పంచ్‌గా పని చేసిన తరువాత 1992 నుంచి 1995 వరకు ఖమ్మం జిల్లా కేంద్ర సహకార బ్యాంకు (డీసీసీబీ) ఛైర్మన్‌గా పని చేశాడు. ఆయన 1999లో జరిగిన ఆంధ్రప్రదేశ్ శాసనసభ ఎన్నికల్లో టీడీపీ తరపున  మధిర నియోజకవర్గం నుండి పోటీ చేసి 5001 ఓట్ల మెజారిటీతో గెలిచి ఎమ్మెల్యేగా తొలిసారి అసెంబ్లీకి ఎన్నికయ్యాడు. ఆయన 2004లో టీడీపీ తరపున పోటీ చేసి ఓడిపోయాడు. కొండబాల కోటేశ్వరరావు తెలంగాణ  ప్రత్యేక రాష్ట్రం ఏర్పడిన తర్వాత 2014లో టీడీపీని వీడి తెలంగాణ రాష్ట్ర సమితి పార్టీలో చేరి 2017లో తెలంగాణ రాష్ట్ర విత్తనాభివృద్ధి సంస్థ ఛైర్మన్‌గా నియమితుడై, 2023 ఎన్నికల్లో బీఆర్‌ఎస్‌ అధికారం కోల్పోయి కాంగ్రెస్‌ అధికారంలోకి రావడంతో 2023 డిసెంబర్ 9న తన పదవికి రాజానామా చేశాడు.

కొండబాల కోటేశ్వరరావు 2025 జులై 4న బీఆర్ఎస్ పార్టీని వీడి గాంధీభవన్‌లో జరిగిన కార్యక్రమంలో పీసీసీ అధ్యక్షుడు బొమ్మ మహేష్ కుమార్ గౌడ్, ఉప ముఖ్యమంత్రి భట్టి విక్రమార్క సమక్షంలో కాంగ్రెస్ పార్టీలో చేరాడు.

## మూలాలు

వర్గం:ఖమ్మం జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:ఖమ్మం జిల్లా నుండి ఎన్నికైన శాసన సభ్యులు
వర్గం:ఖమ్మం జిల్లా రాజకీయ నాయకులు
వర్గం:భారత జాతీయ కాంగ్రెస్ నాయకులు
వర్గం:ఆంధ్రప్రదేశ్ శాసన సభ్యులు (1999)
ముర్ల ఎర్రయ్య రెడ్డి

**ముర్ల ఎర్రయ్య రెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో రెండుసార్లు భద్రాచలం నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
ముర్ల ఎర్రయ్య రెడ్డి ఆదివాసి హక్కుల సాధనకోసం, హక్కుల పరిరక్షణకోసం పోరాటాల చేసి  అనేక భూ పోరాటాలు నిర్వహించి భూమిలేని ఆదివాసులకు వేలాది ఎకరాల భూములు ఇప్పించాడు. ఆయన సిపిఎం వివిధ హోదాల్లో పని చేసి 1972లో జరిగిన ఆంధ్రప్రదేశ్ శాసనసభ ఎన్నికల్లో సీపీఎం తరపున పోటీ చేసి ఓడిపోయాడు. ముర్ల ఎర్రయ్య రెడ్డి 1978లో జరిగిన ఆంధ్రప్రదేశ్ శాసనసభ ఎన్నికల్లో సీపీఎం తరపున భద్రాచలం నియోజకవర్గం నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ముర్ల ఎర్రయ్య రెడ్డి 1983లో జరిగిన ఆంధ్రప్రదేశ్ శాసనసభ ఎన్నికల్లో సీపీఎం తరపున పోటీ చేసి రెండోసారి ఎమ్మెల్యేగా అసెంబ్లీకి ఎన్నికయ్యాడు.

## మూలాలు

వర్గం:ఆంధ్రప్రదేశ్ శాసన సభ్యులు (1978)
వర్గం:ఆంధ్రప్రదేశ్ శాసన సభ్యులు (1983)
వర్గం:తూర్పు గోదావరి జిల్లా వ్యక్తులు
వర్గం:తూర్పు గోదావరి జిల్లా రాజకీయ నాయకులు
పి.చంద్రశేఖర్

**పాడపాటి చంద్రశేఖర్** తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో నాలుగుసార్లు మహబూబ్‌నగర్ నియోజకవర్గం నుండి ఎమ్మెల్యేగా గెలిచి మంత్రిగా పని చేశాడు.

## జననం, విద్యాభాస్యం
చంద్రశేఖర్ 1949, జూలై 15న మహబూబ్ నగర్ జిల్లాలో జన్మించాడు. బీకాం, ఎల్.ఎల్.బి. అభ్యసించాడు.  
## రాజకీయ జీవితం
పి.చంద్రశేఖర్ తొలిసారి మహబూబ్ నగర్ మున్సిపాలిటీ ఎన్నికల్లో స్వతంత్ర అభ్యర్థిగా పోటీ చేసి కౌన్సిలర్‌గా ఎన్నికయ్యాడు. ఆయన ఆ తరువాత 1982లో నూతనంగా ఏర్పాటైన తెలుగుదేశం పార్టీ ద్వారా క్రియాశీలక రాజకీయాల్లో వచ్చి పార్టీలో వివిధ హోదాల్లో పనిచేసి 1983లో జరిగిన ఆంధ్రప్రదేశ్ శాసనసభ ఎన్నికల్లో టీడీపీ తరపున మహబూబ్‌నగర్ నియోజకవర్గం నుండి పోటీ చేసి గెలిచి ఎమ్మెల్యేగా తొలిసారి అసెంబ్లీకి ఎన్నికయ్యాడు. ఆయన 1985లో టీడీపీ తరపున పోటీ చేసి రెండోసారి వరుసగా ఎమ్మెల్యేగా ఎన్నికయ్యాడు. 

పి.చంద్రశేఖర్ 1989లో జరిగిన ఎన్నికల్లో ఓడిపోయి తరువాత , ఎన్నికల్లో వరుసగా ఎమ్మెల్యేగా ఎన్నికై పంచాయతీ, గ్రామీణాభివృద్ధి శాఖ మంత్రిగా పని చేశాడు. ఆయన 2013లో ప్రత్యేక తెలంగాణ ఉద్యమ సమయంలో టీడీపీకి రాజీనామా చేశాడు.

పొడపాటి చంద్రశేఖర్‌ బీజేపీ జాతీయ కార్యవర్గ సభ్యుడిగా కొనసాగుతున్న ఆయన 2023 అక్టోబర్ 29న హైదరాబాద్‌ లో మంత్రి శ్రీనివాస్‌ గౌడ్‌ ఆధ్వర్యంలో బీఆర్‌ఎస్‌ వర్కింగ్‌ ప్రెసిడెంట్‌, మంత్రి కేటీఆర్‌ సమక్షంలో బీజేపీని వీడి బీఆర్‌ఎస్‌లో చేరాడు.

## మూలాలు

వర్గం:1949 జననాలు
వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వర్గం:మహబూబ్ నగర్ జిల్లా నుండి ఎన్నికైన శాసన సభ్యులు
వర్గం:మహబూబ్ నగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
ఎం. కోదండ రెడ్డి

**ఎం. కోదండ రెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో రెండుసార్లు ముషీరాబాద్ నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
ఎం. కోదండ రెడ్డి కాంగ్రెస్ పార్టీ ద్వారా రాజకీయాల్లో వచ్చి పార్టీలో వివిధ హోదాల్లో పనిచేసి తొలిసారి కాంగ్రెస్ పార్టీ తరపున 1989లో జరిగిన ఆంధ్రప్రదేశ్ శాసనసభ ఎన్నికల్లో ముషీరాబాద్ నియోజకవర్గం నుండి పోటీ చేసి తన సమీప ప్రత్యర్థి జనతా దళ్ అభ్యర్థి నాయిని నర్సింహారెడ్డి పై 12367 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

ఎం. కోదండ రెడ్డి 1994లో జరిగిన ఆంధ్రప్రదేశ్ శాసనసభ ఎన్నికల్లో ముషీరాబాద్ నియోజకవర్గం నుండి పోటీ చేసి తన సమీప ప్రత్యర్థి జనతా దళ్ అభ్యర్థి నాయిని నర్సింహారెడ్డి పై 4931 ఓట్ల మెజారిటీతో గెలిచి వరుసగా రెండోసారి ఎమ్మెల్యేగా ఎన్నికయ్యాడు. ఆయన 1999లో జరిగిన ఎన్నికల్లో తన సమీప ప్రత్యర్థి బీజేపీ అభ్యర్థి కె. లక్ష్మణ్ చేతిలో 18567 ఓట్ల తేడాతో ఓడిపోయాడు.

ఎం. కోదండ రెడ్డి అనంతరం పార్టీలో కాంగ్రెస్ కిసాన్‌సెల్ ఛైర్మన్‌గా,  టీపీసీసీ క్రమశిక్షణా సంఘం ఛైర్మన్‌గా పనిచేసి 2021 ఆగస్టు 29న పదవికి రాజీనామా చేశాడు. ధరణి ల్యాండ్ పోర్టల్‌కు సంబంధించిన సమస్యలను పరిశీలించి, పునర్నిర్మాణానికి చర్యలను సిఫార్సు చేసేందుకు రాష్ట్ర ప్రభుత్వం 9 జనవరి 2024న ధరణిపై అధ్యయనం చేసేందుకు ఏర్పాటు చేసిన కమిటీలో ఆయనను సభ్యుడిగా నియమించింది. 

ఎం. కోదండ రెడ్డిని 7 సెప్టెంబర్ 2024న తెలంగాణ వ్యవసాయ, రైతు సంక్షేమ కమిషన్‌ చైర్మన్‌గా రాష్ట్ర ప్రభుత్వం నియమించింది.

## మూలాలు

వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1994)
మినిషా లాంబా

**మినిషా లాంబా,** ఢిల్లీకి చెందిన సినిమా నటి, పోకర్ ప్లేయర్. హిందీ, పంజాబీ సినిమాలలో నటించింది. *2005లో వచ్చిన యహాన్* సినిమాతో సినిమారంగంలోకి వచ్చింది. 2007లో *హనీమూన్ ట్రావెల్స్ ప్రై.లిమిటెడ్*, 2008లో *బచ్నా ఏ హసీనో*, 2010లో *వెల్ డన్ అబ్బా*, 2011లో *భేజా ఫ్రై 2* మొదలైన సినిమాలలో నటించింది. 2014లో కలర్స్ టీవీలో ప్రసారమైన *బిగ్ బాస్ 8*లో కూడా పాల్గొన్నది.

## జననం, విద్య
మినిషా లాంబా 1985, జనవరి 18న కావెల్ లాంబా - మంజు లాంబాల దంపతులకు న్యూ ఢిల్లీలోని జాట్ కుటుంబంలో జన్మించింది. చెన్నైలోని చెట్టినాడ్ విద్యాశ్రమ పాఠశాలలో ఒక సంవత్సరం చదువుకున్న మినిషా, శ్రీనగర్‌లోని ఆర్మీ పబ్లిక్ స్కూల్‌కు మార్చబడి, అక్కడ తన పాఠశాల విద్యను పూర్తిచేసింది. మిరాండా హౌస్, యూనివర్సిటీ ఆఫ్ ఢిల్లీ నుండి ఇంగ్లీష్ (ఆనర్స్) పట్టా అందుకుంది.

## వృత్తిరంగం
ఢిల్లీ యూనివర్శిటీలో చదువుతున్నప్పుడు, వివిధ బ్రాండ్ల ప్రకటనలకు మోడల్‌గా పనిచేసింది. క్యాడ్‌బరీ కోసం ఒక యాడ్ షూట్ చేస్తున్న సమయంలో బాలీవుడ్ దర్శకుడు షూజిత్ సిర్కార్ ఆమెను సంప్రదించి, *2005లో యహాన్* సినిమాలో అవకాశం ఇచ్చాడు. ఆ తరువాత *కార్పోరేట్*, *రాకీ: ది రెబెల్*, *ఆంథోనీ కౌన్ హై*, *హనీమూన్ ట్రావెల్స్ ప్రైవేట్ లిమిటెడ్*, *అనామిక", *శౌర్య*, *దస్ కహానియన్*వంటి సినిమాలలో నటించింది.

2008లో, యాష్ రాజ్ ఫిల్మ్స్ నిర్మించిన *బచ్నా ఏ హసీనోలో* నటించింది. అదే సంవత్సరంలో సంజయ్ గధ్వి తీసిన *కిడ్నాప్‌ సినిమాలో నటించి గుర్తింపు పొందింది.* 2010లో దర్శకుడు [[శ్యామ్ బెనగళ్|శ్యామ్ బెనెగల్]] తీసిన *వెల్ డన్ అబ్బా* సినిమాలో ముస్కాన్ అలీ పాత్రలో నటించి తన నటనకు ప్రశంసలు అందుకుంది

2014లో కలర్స్ టీవీలో *బిగ్ బాస్ 8*లో పాల్గొన్న మినిషా, 6 వారాల తర్వాత 2014 నవంబరు 2న (42వ రోజు) తొలగించబడింది. ధర్మేంద్ర, గిప్పీ గ్రేవాల్, గురుప్రీత్ ఘుగ్గీ, కుల్‌రాజ్ రంధావా, పూనమ్ ధిల్లాన్‌లతో కలిసి *డబుల్ డి'' ట్రబుల్‌ సినిమాలో కూడా నటించింది.

## వ్యక్తిగత జీవితం
జుహు నైట్‌క్లబ్ "ట్రైలాజీ" యజమాని ర్యాన్ థామ్‌తో 2015 జూలై6న మినిషా వివాహం జరిగింది. నటి పూజా బేడికి ర్యాన్ థామ్‌ బంధువు. 2020 ఆగస్టులో వారిద్దరు విడాకులు తీసుకున్నారు. వ్యాపారవేత్త ఆకాష్ మాలిక్‌తో డేటింగ్ లో ఉన్నట్లు 2021 జూలైలో మినిషా ప్రకటించింది.

## ఫిల్మోగ్రఫీ

## మూలాలు

## బయటి లింకులు

* 
* 
* 
* 

వర్గం:హిందీ సినిమా నటీమణులు
వర్గం:పంజాబీ సినిమా నటీమణులు
వర్గం:జీవిస్తున్న ప్రజలు
వర్గం:1985 జననాలు
వర్గం:ఢిల్లీ సినిమా నటీమణులు
కే.ఆర్.రమేష్ కుమార్

**కే.ఆర్. రమేష్ కుమార్** కర్ణాటక రాష్ట్రానికి చెందిన రాజకీయ నాయకుడు. ఆయన ఆరుసార్లు రాష్ట్ర శాసనసభకు ఎన్నికై, మంత్రిగా, రెండుసార్లు శాసనసభ స్పీకర్‌గా పనిచేశాడు.
## శాసనసభకు ఎన్నిక

## నిర్వహించిన పదవులు

## మూలాలు

వర్గం:1949 జననాలు
వర్గం:కర్ణాటక రాజకీయ నాయకులు
స్వరాబత్

స్వరాబత్, **స్వర్బత్** లేదా **స్వరాగత్ అనేది** దక్షిణ భారతదేశంలోని శాస్త్రీయ కర్ణాటక సంగీత శైలికి చెందిన అరుదైన తీగ వాయిద్యం. ఇది కార్డోఫోన్, సంగీత వాయిద్యాల వీణ కుటుంబానికి చెందినది, పురాతన దక్షిణాసియా ఆర్కెస్ట్రా సమష్టి *[[వీణ]],* *యాజ్* వాయిద్యాలకు దగ్గరి సంబంధం కలిగి ఉంటుంది.

## వ్యుత్పత్తి శాస్త్రం
స్వరాబత్ ప్రసిద్ధి చెందినప్పటికీ, దాని సరైన ఉచ్చారణ స్వరాగత్.  సంస్కృతం నుండి *స్వర* అష్టపది వరుస దశలలో గమనికను సూచిస్తుంది, *ఘాట్* అనేది నది వైపుకు వెళ్లే దశలను సూచిస్తుంది, అయితే *భాషలో భట్* అంటే పండితుడు.

## నిర్మాణం

స్వరాబత్ వీణ వలె, ఫ్రీట్‌లను కలిగి ఉంటుంది, యాజ్ హార్ప్ (పురాతన వీణ) నుండి కూడా వేరు చేస్తుంది. కార్డోఫోనిక్ వీణ కుటుంబ వాయిద్యాలలో భాగం, స్వరాబత్ శరీరం చెక్కతో తయారు చేయబడింది, దానిపై చర్మం విస్తరించబడుతుంది. ఈ చర్మం పైన, ఒక వంతెన ఉంచబడుతుంది, దానిపై పట్టు తీగలు, అవి కొమ్ముతో చెక్కబడిన ప్లెక్ట్రమ్‌తో తీయబడతాయి. రెసొనేటర్, కాండం రెండూ చెక్కతో తయారు చేయబడ్డాయి. రెసొనేటర్ జంతువుల చర్మంతో కప్పబడి ఉంటుంది. జంతు గట్ (సాధారణంగా మేక) నుండి ఫ్రెట్స్ తయారు చేయబడ్డాయి. తల చిలుకను లేదా నెమలిని పోలి ఉంటుంది. ట్యూనింగ్ పెగ్‌లు మెడకు అమర్చబడి ఉంటాయి.

## ధ్వని
స్వరాబత్ ప్రత్యేకమైన నిర్మాణాన్ని కలిగి ఉన్నప్పటికీ, దాని ద్వారా అందించబడే ధ్వని పరిధి సాపేక్షంగా పరిమితంగా ఉంటుంది. ఇది బాస్ రుబాబ్, బాస్ గిటార్ వంటి టింబ్రేను ఉత్పత్తి చేస్తుంది.

## ఉపయోగం, చరిత్ర

స్వరబత్ నేడు కర్ణాటక సంగీతంలో ఉపయోగించే చాలా అరుదైన తీగ వాయిద్యం, ఇది ఒకప్పుడు రాయల్ కార్పెట్ కంపోజర్‌ల కచ్చెరి, హరికథ రంగస్థల బృందాలలో ప్రధానమైనదిగా కనిపిస్తుంది.  మైసూర్, ట్రావెన్‌కోర్, తంజావూరు రాజ్యం, పుదుకోట్టై తొండమాన్ రాజవంశంలోని రాజ సభలలోని సంగీతకారులు దాని ప్రత్యేకమైన బాస్ టోన్ సహవాయిద్యాన్ని ఇష్టపడతారు. సరస్వతీ వీణ విద్యార్థులు తరచుగా స్వరాబత్ వాయించడంలో ప్రావీణ్యం సంపాదించేవారు.

పాత మాన్యుస్క్రిప్ట్‌లు, ఛాయాచిత్రాలు, స్వరాబత్ వాయిద్యాలు ప్రపంచవ్యాప్తంగా ఉన్న మ్యూజియంలలో భద్రపరచబడ్డాయి.  పాల్ఘాట్ పరమేశ్వర భాగవతార్, బాలుస్వామి దీక్షితార్, రాజా స్వాతి తిరునాళ్ రామ వర్మ, వీణే శేషన్న, కృష్ణ అయ్యంగార్ దీనిని వాయించిన అద్భుతమైన సంగీతకారులు.

## ఇది కూడా చూడండి

* వీణ

## మూలాలు

## అనులేఖనాలు
*
*పద్మ భూషణ్ ప్రొ. పి. సాంబమూర్తి (2005). "భారతీయ సంగీత చరిత్ర". ది ఇండియన్ మ్యూజిక్ పబ్లిషింగ్ హౌస్, 208-214.
*మెట్ మ్యూజియం ఫోటో
*India9.com

వర్గం:భారతీయ సంగీత విద్వాంసులు
వర్గం:సంగీత వాయిద్యాలు
వర్గం:భారతీయ సంగీతం
వర్గం:భారతీయ వాద్యపరికరాలు
అన్నా మరియా ముహే

**అన్నా మరియా ముహే** (ఆంగ్లం: Anna Maria Mühe; జననం: 1985 జులై 23) జర్మన్ నటి.

## జీవిత చరిత్ర
అన్నా మరియా బెర్లిన్‌లో నటుడు ఉల్రిచ్ ముహే (1953-2007), నటి జెన్నీ గ్రోల్‌మాన్ (1947-2006) దంపతులకు జన్మించింది, ఆమెను డైరెక్టర్ మరియా వాన్ హెలాండ్ *బిగ్ గర్ల్స్ డోంట్ క్రై* కోసం కాస్టింగ్‌కు ఆహ్వానించారు. ఆమె షిల్లర్ పాట "సెహ్న్సుచ్ట్" వీడియోలో కూడా ప్లే చేసింది.

## అవార్డులు

* గోల్డెన్ కెమెరా ఫర్ బెస్ట్ న్యూకమర్
* షూటింగ్ స్టార్స్ అవార్డ్ 2012, యూరోపియన్ ఫిల్మ్ ప్రమోషన్ ద్వారా అప్ అండ్ కమింగ్ యాక్టర్స్ కొరకు వార్షిక యాక్టింగ్ అవార్డ్. 

## ఫిల్మోగ్రఫీ

* *బిగ్ గర్ల్స్ డోంట్ క్రై* (2002)
* *లవ్ ఇన్ థాట్స్* (2004)
* టాటోర్ట్: వెర్రాటెన్ అండ్ వెర్కాఫ్ట్ (2003, టీవీ-మూవీ)
* *డెల్ఫిన్సోమర్* (2004)
* *ఎస్కేప్* (2004)
* డై లెట్జ్టే ష్లాచ్ట్ (2005)
* *రన్నింగ్ ఆన్ ఎంప్టీ* (2006)
* నవంబరు *కైండ్* (2008)
* *ది బిల్ - ప్రూఫ్ ఆఫ్ లైఫ్* (2008)
* *లీప్‌జిగ్ హోమిసైడ్ - ఎంట్‌ఫుహ్రంగ్ ఇన్ లండన్‌* (2008)
* *ది కౌంటెస్* (2009)
* *క్రాక్స్ ఇన్ ది షెల్* (2011)
* *నాట్ మై డే* (2014)
* *ఎన్.ఎస్.యు జర్మన్ హిస్టరీ X (2016)*
* *మై బ్లైండ్ డేట్* విత్ లైఫ్ (2017)
* *డాగ్స్ ఆఫ్ బెర్లిన్* (2018)

## మూలాలు

## బాహ్య లింకులు

*
* ఫిట్జ్+స్కోగ్లండ్ ఏజెన్సీలో అన్నా మారియా
* అన్నా మారియా ముహే తన సరికొత్త ఫిల్మ్ ప్రాజెక్ట్ నవంబర్‌కైండ్‌

వర్గం:1985 జననాలు
వర్గం:జీవిస్తున్న ప్రజలు
వర్గం:జర్మనీ వ్యక్తులు
వర్గం:నటీమణులు
ఆది నారాయణ (తమిళ చిత్రం)

**ఆది నారాయణ** 2012లో విడుదలైన తమిళ చిత్రం. ఈ చిత్రానికి వెట్రివేలన్ దర్శకత్వంవహించారు. గజన్, మీరా జాస్మిన్ ప్రధాన పాత్రలు పోషించారు.

## నటీనటులు

* గజన్ - ఆది నారాయణ
* మీరా జాస్మిన్ - లలిత
* కరుణాస్
* యోగిత
* మనో బాల
* సురులి మనోహర్ - పోలీస్ అధికారి

## ప్రొడక్షన్
2008 మార్చిలో ప్రొడక్షన్ హౌస్ వారు తమ కొత్త ప్రాజెక్ట్ అయిన దైవమగన్‌లో మీరా జాస్మిన్‌తో కలిసి నటించడానికి సంతకం చేసినట్లు ప్రకటించడంతో ప్రాజెక్ట్ ప్రకటించబడింది - అయితే అదే పేరుతో పాత చిత్ర  నిర్మాతల ఒత్తిడితో టైటిల్ మార్చబడింది. దర్శకుడు, నూతన దర్శకుడు వెట్రివేందన్, చిత్ర బృందం మొదట్లో ఈ చిత్రం ఒక సైకోటిక్ క్యారెక్టర్ చుట్టూ తిరుగుతున్నందున ఈ చిత్రానికి దేవ మగన్ అని టైటిల్ పెట్టాలని భావించారు, అయితే ప్రధాన పాత్ర పేరును ఆది నారాయణ అని పిలవాలని నిర్ణయించుకున్నారు.

## విడుదల
2012 ఏప్రిల్ 27 న తమిళనాడు అంతటా విడుదల అయ్యింది.

## సంగీతం
ఈ చిత్రానికి శ్రీకాంత్ దేవా సంగీతం అందించారు.

## మూలాలు


వర్గం:2012 సినిమాలు
వర్గం:తమిళ అనువాద సినిమాలు
అదే కళ్ళు ( తమిళ చిత్రం )

**అదే కళ్ళు** 2017లో విడుదలైన భారతీయ తమిళ చిత్రం . ఇది  రొమాంటిక్ హారర్ చిత్రం రోహిణి వెంకటేష్ రచన, దర్శకత్వం వహించారు. సి. వి. కుమార్ నిర్మించిన ఈ చిత్రంలో కలైయరసన్, జననీ అయ్యర్  శివద ప్రధాన పాత్రలు పోషించగా, బాల శరవణన్ సహాయక పాత్రలో నటించారు.

## సంగీతం
జిబ్రాన్ సంగీతం అందించాడు.

## విడుదల
ఈ చిత్రం 2017 జనవరి 26, గణతంత్ర దినోత్సవం రోజున విడుదలైంది

## తారాగణం

* కలైయరసన్ - వరుణ్ మురళి
* సనాని అయ్యర్ - సాధన
* శివదా - వసుంధర / దీప
* బాల శరవణన్ - పత్తి
* అరవిందరాజ్ - రాత్రి
* లింగ - థామస్
* అభిషేక్ 
* సంజయ్ సేయరామన్ - విక్రమ్
* అబ్దుల్ - ఆల్ఫోన్స్

## మూలాలు


వర్గం:2017 సినిమాలు
వర్గం:తమిళ సినిమాలు
హెంక్ స్టాలింగ

**హెంక్ [[:en:Henk Stallinga#cite note-12|స్టాలింగ]]** ఆమ్‌స్టర్‌డామ్‌లో ఉన్న ఒక డచ్ మల్టీడిసిప్లినరీ సమకాలీన కళాకారుడు.

## జీవిత చరిత్ర
హెంక్ స్టాలింగ, 1962లో జన్మించాడు, 1993 లో ఆమ్‌స్టర్‌డామ్‌లోని రిట్‌వెల్డ్ అకాడమీ నుండి పట్టభద్రుడయ్యాడు,   అదే సంవత్సరం స్టూడియో స్టాలింగాను స్థాపించాడు. 1998 నుండి, స్టూడియో మేనేజింగ్ పార్టనర్ అన్నేమరీ గలానీ సహ-యాజమాన్యంలో ఉంది.

స్టాలింగ దృశ్య భాష ఒక డి స్టిజ్ల్, జపనీస్ ఆర్కిటెక్చర్, మినిమల్ ఆర్ట్ కాన్సెప్టువల్ ఆర్ట్‌లో పాతుకుపోయింది . స్టాలింగ మునుపటి రచనలు పారిశ్రామిక ఉత్పత్తి అవగాహన, దాని కార్యాచరణ అర్థాన్ని సవాలు చేస్తాయి.

స్టాలింగ రచనల వెనుక ఉన్న భావజాలం తరచుగా మన చుట్టూ ఉన్న ప్రపంచం అవగాహనపై ఆధారపడి ఉంటుంది. ఇది సమయం, ధ్వని దృశ్యమాన అవగాహన వంటి భావనలను కలిగి ఉంటుంది. స్టాలింగ తన సంభావిత మల్టీమీడియా ఇన్‌స్టాలేషన్‌లు శిల్పాలను నిర్మించడానికి సామూహికంగా ఉత్పత్తి చేయబడిన సాధారణ వస్తువుల భాగాలను పారిశ్రామిక ప్రక్రియలను తరచుగా కలుపుతాడు. ప్రతి రోజు దృగ్విషయాలను ప్రదర్శించడం విభిన్న సందర్భంలో ఉంటాయి. స్టాలింగ ఇటీవలి రచనలు చలనం ధ్వనితో దృశ్యమాన అంశాలను మిళితం చేస్తాయి.

## పబ్లిక్ సేకరణలు

* MoMA న్యూయార్క్ 
* కూపర్ హెవిట్ న్యూయార్క్
* శాన్ ఫ్రాన్సిస్కో మ్యూజియం ఆఫ్ మోడరన్ ఆర్ట్
* ఫాండ్స్ నేషనల్ డి'ఆర్ట్ కాంటెంపోరైన్, పారిస్ 
* లూసియానా మ్యూజియం డెన్మార్క్
* స్టెడెలిజ్క్ మ్యూజియం ఆమ్స్టర్డ్యామ్. 
* వాన్ అబ్బే మ్యూజియం 
* మిజుహో ఆర్ట్ కలెక్షన్, లండన్
* అచ్మియా ఆర్ట్ కలెక్షన్ 
* అక్జో నోబెల్ ఆర్ట్ ఫౌండేషన్
* EKARD సేకరణ
* ఆమ్‌స్టర్‌డామ్ మ్యూజియం 

## మూలాలు


## బాహ్య లింకులు

* Stallinga.nl
* గ్యాలరీ గెర్హార్డ్ హోఫ్లాండ్ ఆమ్స్టర్డ్యామ్
* గ్యాలరీ మైఖేల్ స్టర్మ్, స్టట్‌గార్ట్, జర్మనీ
* గ్యాలరీ Baeckerstrasse4, వియన్నా, ఆస్ట్రియా 
* http://www.baeckerstrasse4.at ఆస్ట్రియా 
* 
*  సాధారణ ఆలోచనలకు అతీతంగా  హెంక్ స్టాలింగ
*  ది న్యూ నేర్లెజ్ చైర్

వర్గం:1962 జననాలు
వర్గం:జీవిస్తున్న ప్రజలు
వర్గం:డచ్ శిల్పులు
వర్గం:డచ్ సమకాలీన కళాకారులు
వర్గం:ఆమ్స్టర్డ్యామ్ నుండి కళాకారులు
బర్ఖా మదన్

**బర్ఖా మదన్** హిందీ, పంజాబీ సినిమా నటి, నిర్మాత, మోడల్. టెలివిజన్ సీరియల్స్‌లో కూడా నటించడంతోపాటు కొన్ని టీవీ షోలను కూడా హోస్ట్ చేసింది. బౌద్ధ సిద్ధాంతాల పట్ల ఆకర్షితురాలై 2012 నవంబరులో బౌద్ధ సన్యాసిగా తన సన్యాసాన్ని పొంది, తన పేరును వేం. గ్యాల్టెన్ సామ్‌టెన్ గా మార్చకుంది.

## జీవిత విశేషాలు
బర్ఖా మదన్ పంజాబీ కుటుంబంలో జన్మించింది. 1994 మిస్ ఇండియా పోటీలో విజేతలు సుస్మితా సేన్, ఐశ్వర్య రాయ్లతో ఫైనలిస్ట్ గా, 1994లో కౌలాలంపూర్, మలేషియాలో జరిగిన మిస్ పర్యాటకం ఇంటర్నేషనల్‌లో రన్నరప్‌గా నిలిచింది.. 1996 బాలీవుడ్ చిత్రం *ఖిలాడియోన్ కా ఖిలాడి సినిమాతతో* సినిమారంగంలోకి ప్రవేశించింది.

## సినిమాలు
* *ఖిలాడియోన్ కా ఖిలాడి* (1996)
* *డ్రైవింగ్ మిస్ పామెన్* (1996)
* *తేరా మేరా ప్యార్* (1999)
* *భూత్* (2003)
* *సమయ్: వెన్ టైమ్ స్ట్రైక్స్* (2003)
* *సోచ్ లో* (2010)
* *సుర్ఖాబ్* (2012)

## టెలివిజన్ కార్యక్రమాలు
* *1857 క్రాంతి* . . . . రాణి లక్ష్మీబాయి
* *ఘర్ ఏక్ సప్నా* . . . దేవిక
* *సాత్ ఫేరే*
* *న్యాయ్*

## మూలాలు

## బయటి లింకులు
* 

వర్గం:భారతీయ టెలివిజన్ నిర్మాతలు
వర్గం:హిందీ సినిమా నటీమణులు
వర్గం:జీవిస్తున్న ప్రజలు
వర్గం:పంజాబీ సినిమా నటీమణులు
ఘర్షణ (1988)

**ఘర్షణ** 1988లో విడుదల అయిన తెలుగు చిత్రం. డ్రామా ఎంటర్టైనర్ బ్యానర్ పై ప్రవీణ్ కుమార్ రెడ్డి, పిఆర్ ప్రసాద్ లు నిర్మించిన ఈ చిత్రానికి మణి రత్నం దర్శకత్వం వహించాడు.  ఈ సినిమాలో ప్రభు, కార్తీక్, అమల, నిరోషా నటించారు.  ఇది తమిళ సినిమా 'అగ్ని నక్షత్రం' కి అనువాదం.

## నటవర్గం
* ప్రభు
* కార్తీక్ 
* అమల
* నిరోషా
* విజయ్ కుమార్
* జయచిత్ర
* సుమిత్ర
* వి.కె. రామస్వామి
* జనగరాజ్
* రత్నాకర్
* కృష్ణన్
* వీరరాఘవన్
* తార (డాన్స్ మాస్టర్)
* ఎస్.ఎస్.లక్ష్మి
* డిస్కో శాంతి
* ప్రభుదేవా

## పాటలు

## మూలాలు


వర్గం:1988 తెలుగు సినిమాలు
వర్గం:డిస్కో శాంతి నటించిన సినిమాలు
వర్గం:మణిరత్నం దర్శకత్వం వహించిన సినిమాలు
పత్రలేఖ పాల్

**పత్రలేఖ పాల్** (జననం: 1989 ఫిబ్రవరి 20) భారతీయ నటి.  ఆమె దర్శకుడు హన్సల్ మెహతా హిందీ చిత్రం *సిటీలైట్స్* ,  రాజ్‌కుమార్ రావ్‌తో కలిసి తన అరంగేట్రం చేసింది.  

## ప్రారంభ జీవితం
పత్రలేఖ మేఘాలయలోని షిల్లాంగ్‌లో బెంగాలీ కుటుంబంలో చార్టర్డ్ అకౌంటెంట్ తండ్రి, గృహిణి తల్లి పాప్రీ పాల్‌కు జన్మించింది. ఒక ఇంటర్వ్యూలో ఆమె, తన అమ్మమ్మ కవయిత్రి అని పేర్కొంది. ఆమెకు ఇద్దరు తోబుట్టువులు పర్ణలేఖ పాల్, అగ్నిష్ పాల్ ఉన్నారు. ఆమె బోర్డింగ్ స్కూల్ అయిన అస్సాం వ్యాలీ స్కూల్‌కి వెళ్లి, ఆపై బెంగళూరులోని బిషప్ కాటన్ గర్ల్స్ స్కూల్ నుండి పట్టభద్రురాలైంది. ఆమె తన అడుగుజాడల్లో నడవాలని ఆమె తండ్రి కోరుకున్నారు, కానీ ఆమెకు నటన పట్ల ఆసక్తి ఉండేది. హెచ్.ఆర్. కాలేజ్ ఆఫ్ కామర్స్ అండ్ ఎకనామిక్స్‌లో చదువుతున్నప్పుడు ఆమెకు సినిమాల్లో అవకాశం రాకముందు బ్లాక్‌బెర్రీ, టాటా డొకోమో కోసం కొన్ని వాణిజ్య ప్రకటనలు చేసింది.

## వ్యక్తిగత జీవితం
పత్రలేఖ 2010 నుండి నటుడు రాజ్‌కుమార్ రావుతో అనుబంధంలో ఉంది. 2021 నవంబరు 15 న ఈ జంట, చండీగఢ్‌లోని ఒబెరాయ్ సుఖ్‌విలాస్ స్పా రిసార్ట్‌లో సాంప్రదాయ హిందూ పద్ధతిలో పెళ్ళి చేసుకుంది.

## కెరీర్
పత్రలేఖ రాజ్‌కుమార్ రావు సరసన *సిటీలైట్స్* డ్రామాలో ప్రముఖ పాత్రతో సినీ రంగ ప్రవేశం చేసింది. హన్సల్ మెహతా దర్శకత్వం వహించిన ఈ చిత్రం రాజస్థాన్‌లో నివసిస్తున్న ఓ పేద జంట, జీవనోపాధి కోసం ముంబైకి వెళ్ళిన కథను చెబుతుంది.   తక్కువ బడ్జెట్‌తో రూపొందించబడిన ఈ చిత్రం వాణిజ్యపరంగా విజయవంతమైంది, విమర్శకుల నుండి ఆమెకు సానుకూల సమీక్షలు వచ్చాయి.

ఆమె తదుపరి చిత్రం, *లవ్ గేమ్స్.* ఇది, విక్రమ్ భట్ దర్శకత్వం వహించిన అర్బన్-థ్రిల్లర్. ముఖేష్ భట్, మహేష్ భట్ నిర్మించారు. ఈ చిత్రం తారాగణంలో పత్రలేఖ, గౌరవ్ అరోరా, తారా అలీషా బెర్రీ ఉన్నారు.  

## ఫిల్మోగ్రఫీ

### సినిమాలు

### వెబ్ సిరీస్

## అవార్డ్స్

## మూలాలు


వర్గం:1989 జననాలు
వర్గం:జీవిస్తున్న ప్రజలు
వర్గం:భారతీయ టెలివిజన్ నటీమణులు
వర్గం:సినిమా నటీమణులు
చినబాబు (2018)

**చినబాబు** 2018లో విడుదల అయిన తెలుగు చిత్రం. స్టూడియో 2డి ఎంటర్‌టైన్‌మెంట్ పై సూర్య నిర్మించిన ఈ చిత్రం తమిళంలో కడైకుట్టి సింగం*,* తెలుగులో *చినబాబు గా* 2018 లో విడుదల అయింది. ఈ సినిమాకి పాండిరాజ్ దర్శకత్వం వహించాడు. ఈ సినిమాలో కార్తీ, సయేషా నటించారు.

## నటవర్గం
* కార్తీ
* సాయేషా
* సత్యరాజ్
*శరవణన్
*జాన్ విజయ్
* ప్రియ భవాని శంకర్ 
*దీపా శంకర్
* అర్థనా బిను
* సూరి
* భానుప్రియ
* చంద్రశేఖర్
* శ్రీమాన్
* మౌనిక
* కృష్ణమూర్తి

## పాటలు
* రా చిన్నా
* చిన్నదాని వేడి వయసే 
* తీయంగ తీయంగ సొగసు 
* ఆకాశమ ఆకాశమ
## సాంకేతిక నిపుణులు

* కథ - స్క్రీన్ ప్లే - దర్శకత్వం: పాండిరాజ్
* నిర్మాతలు: సూర్య, మిర్యాల రవీందర్ రెడ్డి
* బ్యానర్స్: 2డి ఎంటర్‌టైన్‌మెంట్, ద్వారకా క్రియేషన్స్
* సహా నిర్మాతలు: సి.హెచ్. సాయి కుమార్ రెడ్డి, రాజశేఖర్ కర్పూర, సుందర పాండియాన్.
* సంగీతం: డి. ఇమ్మాన్
* కెమెరామెన్: వేల్ రాజ్
* ఎడిటింగ్: రూబెన్

## మూలాలు


వర్గం:2018 తెలుగు సినిమాలు
వర్గం:అనువాద సినిమాలు
గైతి హసన్

**గైతి హసన్** **Gaiti Hasan** (జననం 1956 నవంబరు 19) మాలిక్యులర్ బయాలజీ, జెనెటిక్స్, న్యూరోసైన్స్, సెల్ సిగ్నలింగ్ రంగాలలో పరిశోధనలు చేసిన ఒక భారతీయ శాస్త్రవేత్త.  ఆమె ఇండియన్ నేషనల్ సైన్స్ అకాడమీ (ఐఎన్ఎస్ఎ) లో  ఫెలోగా ఉన్నారు.  2013 నుండి ఆమె బెంగళూరులోని నేషనల్ సెంటర్ ఫర్ బయోలాజికల్ సైన్సెస్ (ఎన్.సి.బి.ఎస్)లో సీనియర్ ప్రొఫెసర్ గా సేవలందిస్తోంది.

## జీవితం
హసన్ చిన్నతనంలో అలీఘర్ లో విద్యాభ్యాసం జరిగింది. గైతీ హసన్ ఢిల్లీ విశ్వవిద్యాలయం నుండి జంతుశాస్త్రములోలో బ్యాచులర్ ఆఫ్ సైన్స్ (బి.ఎస్సీ) 1976 సంవత్సరంలో పట్టాను పొందారు. ఆమె లైఫ్ సైన్సెస్ లో ఎమ్మెస్సీ చేసింది, తరువాత న్యూఢిల్లీలోని జవహర్ లాల్ నెహ్రూ విశ్వవిద్యాలయం నుండి 1980 సంవత్సరంలో ఎంఫిల్, ఆ తరువాత ఆమె "ట్రిపనోసోమా బ్రూసి  రైబోసోమల్ ఆర్ ఎన్ ఎ జన్యువులపై అధ్యయనాలు" పై 1983 సంవత్సరంలో డాక్టరేట్ ( పిహెచ్ డి) కేంబ్రిడ్జ్ విశ్వవిద్యాలయం నుండి పొందింది. ఆమె తన వృత్తిని మాలిక్యులర్ బయాలజీ యూనిట్, టిఐఎఫ్ఆర్, ముంబై (1983 89) లో విజిటింగ్ ఫెలో, రీసెర్చ్ అసోసియేట్ గా ప్రారంభించింది. ఆమె 1989 లో నేషనల్ సెంటర్ ఫర్ బయోలాజికల్ సైన్సెస్ (టిఐఎఫ్ఆర్) వ్యవస్థాపక సభ్యురాలిగా మారింది. హసన్ అమెరికాలోని బ్రాండీస్ విశ్వవిద్యాలయంలోని జీవశాస్త్ర విభాగానికి విజిటింగ్ సైంటిస్ట్ (1990-92). ఆమె నేషనల్ సెంటర్ ఫర్ బయోలాజికల్ సైన్సెస్ (ఎన్ సిబిఎస్), టిఐఎఫ్ ఆర్, బెంగళూరు (1992-94)లో ఫెలోగా తిరిగి వచ్చింది. గైతి హసన్ 1994-98 సంవత్సరాలలో రీడర్ గా, 1998-2004 సంవత్సరాలలో అసోసియేట్ ప్రొఫెసర్ గా, (2005-2012 సంవత్సరాలలో ప్రొఫెసర్ గా, ప్రస్తుతం ఆమె ఎన్ సిబిఎస్ లో సీనియర్ ప్రొఫెసర్ గా పనిచేస్తున్నారు.

## అవార్డులు
హసన్ ఇన్లాక్స్ ఫౌండేషన్ నుండి స్కాలర్ షిప్  ఒక బ్రిటిష్ ఓవర్సీస్ రీసెర్చ్ స్టూడెంట్ అవార్డ్, వెల్కమ్ ట్రస్ట్ నుండి ఫెలోషిప్, రాక్ఫెల్లర్ బయోటెక్నాలజీ కెరీర్ ఫెలోషిప్ పొందినది. 2006 సంవత్సరంలో బెంగళూరులోని ఇండియన్ అకాడమీ ఆఫ్ సైన్సెస్ కు ఫెలోగా, 2007లో ఆసియా-పసిఫిక్ మాలిక్యులర్ బయాలజీ నెట్ వర్క్ లో సభ్యురాలిగా ఎన్నికయ్యారు. ఆమె ఇండియన్ నేషనల్ సైన్స్ అకాడమీ (ఐఎన్ఎస్ఏ) లో ఫెలోగా కూడా ఉన్నారు.

## ప్రచురణలు
గైతి హసన్ రచనలు సుమారు 82 జాతీయ, అంతర్జాతీయ జర్నల్స్ లో ప్రచురించారు.

## మూలాలు


వర్గం:భారతీయ మహిళా శాస్త్రవేత్తలు
వర్గం:జంతు శాస్త్రవేత్తలు
వర్గం:1956 జననాలు
వర్గం:జవహర్ లాల్ నెహ్రూ విశ్వవిద్యాలయం విద్యార్థులు
నేనే అంబానీ

**నేనే అంబానీ** 2010లో విడుదల అయిన తెలుగు చిత్రం. వాసన్ విజువల్ వెంచర్స్ బ్యానర్ పై కెఎస్ శ్రీనివాసన్ నిర్మించిన ఈ చిత్రం తమిళంలో బాస్ ఎంగిర భాస్కరన్, తెలుగులో నేనే అంబానీగా 2010 లో విడుదల అయింది. ఈ సినిమాకి ఎం. రాజేష్ దర్శకత్వం వహించాడు.  ఈ సినిమాలో ఆర్య, నయన తార, సంతానం నటించారు.
## నటవర్గం
* ఆర్య
* నయన తార
* సంతానం
* రాజేంద్రన్
* అశ్విన్ రాజా
* విజయలక్ష్మి
* జీవా
* మారన్
## పాటలు
* ఎవరీ అమ్మాయిని అడిగా
* అరె బాసు బాసు బాసు
* అలలాడే పేపర్ నే 
* మామ మామ 
* అయిరే అయిరే నేనిఎగిరిపోతినే 
## సాంకేతిక నిపుణులు
* దర్శకుడు: ఎం. రాజేష్
* నిర్మాత: శివశ్రీ శ్రీనివాసన్
* సంగీతం: యువన్ శంకర్ రాజా
* కెమెరామెన్: శరవణన్
* ఎడిటింగ్: వివేక్ హర్షన్
## మూలాలు


వర్గం:2010 తెలుగు సినిమాలు
వర్గం:అనువాద సినిమాలు
వర్గం:నయనతార నటించిన సినిమాలు
దుర్గా మందిర్ (వారణాసి)

**దుర్గా మందిర్** (హిందీ: दुर्गा मंदिर), లేదా దుర్గా కుండ్ మందిర్ వారణాసిలోని అత్యంత ప్రసిద్ధ దేవాలయాలలో ఒకటి. ఈ ఆలయం హిందూ ధర్మంలో అత్యంత ప్రాముఖ్యతను కలిగి ఉంది. ఇక్కడి ప్రధాన దైవం దుర్గా దేవి. దుర్గా మందిరాన్ని 18వ శతాబ్దంలో నాటోర్‌కి చెందిన రాణి భబానీ నిర్మించింది.
## చరిత్ర
దుర్గా మందిరాన్ని 18వ శతాబ్దంలో బెంగాలీ మహారాణి- నాటోర్‌కు చెందిన రాణి భవానీ నిర్మించింది. ఈ ఆలయం దుర్గా దేవికి అంకితం చేయబడింది. ఆలయం పక్కనే ఒక కుండ్ (చెరువు) ఉంది, ఇది గతంలో గంగా నదికి అనుసంధానించబడింది. ప్రస్తుతం ఉన్న దేవి విగ్రహం స్వయంభువు అని నమ్ముతారు.

దేవి-భాగవత పురాణంలోని అధ్యాయ అధ్యాయం 23లో, ఈ ఆలయ మూలం వివరించబడింది. దాని ప్రకారం, కాశీ నరేషుడు (వారణాసి రాజు) తన కుమార్తె శశికళ వివాహం కోసం స్వయంవరానికి పిలుపునిచ్చారు. యువరాణి వనవాసి యువరాజు సుదర్శన్‌తో ప్రేమలో ఉందని రాజుకు తరువాత తెలిసింది. అందుకే కాశీ నరేషుడు తన కూతురిని రాజకుమారుడికి రహస్యంగా వివాహం చేసాడు. ఇతర రాజులు (స్వయంవరం కోసం ఆహ్వానించబడినవారు) వివాహం గురించి తెలుసుకున్నప్పుడు, వారు కోపంతో కాశీ నరేషుడితో యుద్ధానికి దిగారు. సుదర్శన్ సింహంపై వచ్చి కాశీ రాజు, సుదర్శన్ కోసం యుద్ధం చేసిన దుర్గను ప్రార్థించాడు. యుద్ధం తర్వాత, వారణాసిని రక్షించమని కాశీ రాజు దుర్గా దేవిని వేడుకున్నాడు, ఆ నమ్మకంతో ఈ ఆలయాన్ని నిర్మించాడు.
## నిర్మాణం
దుర్గా మందిరాన్ని 18వ శతాబ్దంలో నిర్మించారు ఒక హిందూ బెంగాలీ రాణి - నాటోర్‌కు చెందిన రాణి భబానీచే నిర్మించబడింది. ఈ దేవాలయం ఉత్తర భారత నాగరా నిర్మాణ శైలిలో నిర్మించబడింది. బలం, శక్తి దేవత అయిన దుర్గా దేవి కేంద్ర చిహ్నం రంగులకు సరిపోయేలా ఆలయం ఎరుపు రంగులో పెయింట్ చేయబడింది. ఆలయం లోపల, అనేక విపులంగా చెక్కబడిన రాళ్లను చూడవచ్చు. ఈ దేవాలయం అనేక చిన్న శిఖరాలను కలిపి నిర్మించబడింది.
## స్థానం
దుర్గా మందిరం సంకట్ మోచన్ రహదారిపై ఉంది, దుర్గా కుండ్‌కు ఆనుకుని, తులసి మానస్ మందిరానికి ఉత్తరాన 250 మీటర్లు, సంకట్ మోచన్ మందిరానికి ఈశాన్యంగా 700 మీటర్లు, బనారస్ హిందూ విశ్వవిద్యాలయానికి ఉత్తరాన 1.3 కిలోమీటర్ల దూరంలో ఉంది.
## మూలాలు


వర్గం:దేవాలయాలు
వర్గం:వారణాసి లోని దేవాలయాలు
వర్గం:దుర్గా దేవాలయాలు
మడోన్నా ఆఫ్ ది బాస్కెట్ (రూబెన్స్)

***మడోన్నా ఆఫ్ ది బాస్కెట్*** లేదా ***మడోన్నా డెల్లా సెస్టా*** అనేది పీటర్ పాల్ రూబెన్స్ పెయింటింగ్. ఇది సుమారు 1615 నాటిది. ఇది ఇప్పుడు ఫ్లోరెన్స్‌లోని  పాలాజ్జో పిట్టిలోని గల్లెరియా పాలటినాలో జరుగుతుంది.1799,1815 మధ్య ఇది ​​ఫ్రెంచ్ వారు జప్తు చేశారు తర్వాత కాలంలో ఇది డిజోన్ మ్యూజియం ఆఫ్ ఫైన్ ఆర్ట్స్‌కు కేటాయించబడింది.

## చరిత్ర
1654-1655లో విల్లా డెల్ పోగియో ఇంపీరియల్‌కి  తర్వాత 1697 నుండి "పారట్ రూమ్"లోని పాలాజ్జో పిట్టిలో నమోదు చేయబడ్డాయి.1799లో, ఫ్రెంచ్ ఇన్‌స్పెక్టర్లు ఈ పనిని పారిస్‌కు పంపే వరకు ఈ పని వివిధ ఇతర గదులలో నమోదు చేయబడింది, అక్కడ అది డిజోన్ మ్యూజియం ఆఫ్ ఫైన్ ఆర్ట్స్‌లో నిల్వ చేయబడింది . పెయింటింగ్ 1815 చివరి వరకు అక్కడే ఉంది  మరుసటి సంవత్సరం ఫ్లోరెన్స్‌కు తిరిగి వచ్చింది.

వియన్నాలోని ఒక ప్రైవేట్ సేకరణలో "ఎల్. బుర్చర్డ్" సంతకంతో ఫ్లోరెంటైన్ వెర్షన్ కంటే ఎక్కువ నాణ్యతతో పని కాపీ కనుగొనబడింది. మరొకటి మరింత నిరాడంబరమైన, కాపీని జెనోవాలోని గల్లెరియా డి పాలాజ్జో స్పినోలాలో చూడవచ్చు, ఇది జాకబ్ జోర్డెన్స్‌కు ఆపాదించబడింది.

## శైలి
పనికి దాని సాంప్రదాయిక పేరును ఇచ్చే బుట్ట, వాస్తవానికి, మేరీ,జోసెఫ్‌లు చూసే శిశువు యేసు విశ్రాంతి తీసుకునే ది వికర్ ఊయల. అతను ఎడారి సన్యాసి బొచ్చు కోటు ద్వారా గుర్తించబడే జాన్ బాప్టిస్ట్ ముఖాన్ని సున్నితంగా చూసుకుంటాడు . అతని వెనుక అతని తల్లి సెయింట్ ఎలిజబెత్ నిలబడి ఉంది. జోసెఫ్ పరిపక్వత, కానీ వృద్ధాప్యం కాదు, అతను మరింత సాధువుగా కనిపించాడని సూచిస్తుంది.

ఇటాలియన్ రచనల నుండి ప్రేరణ పొందిన ఈ పని మేరీ ముఖంలో పర్మిజియానినో ప్రభావంతో గుర్తించబడింది. ప్రజల ద్రవరూపం, రంగుపై పట్టు, బ్రష్‌స్ట్రోక్‌ల ప్రభావం వ్యక్తుల పాత్ర (ప్రకాశవంతమైన జుట్టు, జోసెఫ్ గడ్డం అస్పష్టత శిశువు జీసస్ కింద కార్పెట్‌లోని మెటీరియల్ ప్రభావం వంటివి) దీనిని చిన్నదిగా చేస్తాయి. రూబెన్స్ ఉత్తమ పనిని ఉదహరించే కళాఖండం.

లండన్‌లోని వాలెస్ కలెక్షన్‌లోని పెయింటింగ్‌తో పాటు 1615లో గ్రహించిన ఈ మతపరమైన అంశంపై మెరుగైన కూర్పులలో ఇది ఒకటి.ఇది సెంచరీ 1614 నాటిది.

## మూలాలు


## బాహ్య లింకులు
అధికారిక కేటలాగ్ రికార్డు 

వర్గం:పీటర్ పాల్ రూబెన్స్ పెయింటింగ్స్
వర్గం:1615 పెయింటింగ్స్
వర్గం:గల్లెరియా పాలటినా సేకరణలో పెయింటింగ్స్
వర్గం:మడోన్నా, చైల్డ్ పెయింటింగ్స్
1996 ధర్మపురి

**1996 ధర్మపురి** 2022లో విడుదలైన తెలుగు సినిమా. కొరియోగ్రాఫర్‌ శేఖర్‌ మాస్టర్‌ సమర్పణలో భాస్కర గ్రూప్‌ ఆఫ్‌ మీడియా బ్యానర్‌పై జగత్‌ దర్శకత్వంలో భాస్కర్‌ యాదవ్‌ దాసరి ఈ సినిమా నిర్మించాడు. గగన్‌ విహారి, అపర్ణ దేవి, నాగ మహేష్, శేఖర్‌ కళ్యాణ్, జనార్దన్ ప్రధాన పాత్రల్లో నటించిన ఈ సినిమా ఏప్రిల్ 22న విడుదలైంది.

## క‌థ‌
ధర్మపురిలో రాజ గడిలో పని చేసే తన తండ్రికి వ్యవసాయంలో సహాయం చేసే సూరి (గగన్ విహారి) బీడీలు చుట్టే అమ్మాయి నాగమల్లి (అపర్ణా దేవి) తో ప్రేమలో పడతాడు. అయితే, మొదట్లో, ఆమె అతని ప్రేమను తిరస్కరించిన, కొంతకాలం తర్వాత ఆమె అంగీకరిస్తుంది. వీరి ప్రేమకి గ్రామ రాజకీయాలు అడ్డంకిగా మారిన, ఈ జంట అన్ని అసమానతలను అధిగమించి పెళ్లి చేసుకోవాలని నిర్ణయించుకుంటారు. ఈ క్రమంలో పెళ్లి రోజు సూరి అదృశ్యమవుతాడు, సూరికి ఏమైంది? అతడు ఎక్కడికి వెళ్ళాడు? తరువాత ఏమి జరిగిందనేదే మిగతా సినిమా కథ.

## నటీనటులు
*గగన్‌ విహారి 
*అపర్ణ దేవి 
*నాగ మహేష్ 
*శేఖర్‌ కళ్యాణ్ 
*జనార్దన్

## సాంకేతిక నిపుణులు
*బ్యానర్: భాస్కర గ్రూప్‌ ఆఫ్‌ మీడియా
*నిర్మాత: భాస్కర్‌ యాదవ్‌ దాసరి 
*కథ, స్క్రీన్‌ప్లే, దర్శకత్వం: జగత్‌ 
*సంగీతం: ఓషో వెంకట్‌ 
*సినిమాటోగ్రఫీ: కృష్ణ ప్రసాద్ 
*ఎడిటర్‌: మార్తాండ్ కె. వెంకటేష్

## మూలాలు

వర్గం:2022 తెలుగు సినిమాలు
వర్గం:తెలుగు ప్రేమకథా సినిమాలు
సింగూరు జలాశయం

**సింగూరు జలాశయం** అనేది తెలంగాణ రాష్ట్రం, మెదక్ జిల్లాలో మంజీరా నదిపై ఉన్న సింగూర్ డ్యామ్ బ్యాక్ వాటర్ కోసం నిర్మించిన జలాశయం. ఇది హైదరాబాదు నగరానికి నిరంతర తాగునీటి వనరుగా ఉంది. ఈ జలాశయానికి మల్లన్నసాగర్‌ ప్రాజెక్టు నుండి ఇన్ ఫ్లో ఉండగా, నిజాం సాగర్ ప్రాజెక్టుకు ఔట్ ఫ్లో ఉంది.

## సామర్థ్యం
ఈ జలాశయం పూర్తిస్థాయి నీటిమట్టం 1717.93 అడుగులు కాగా, నిల్వ సామర్థ్యం 29.91 టీఎంసీలుగా ఉంది. ఈ జలాశయంలోకి నీటి నిలువ కారణంగా, సింగూరు ఆనకట్ట దిగువ ప్రాంతాల్లో భూగర్భ జలమట్టాలు పెరుగుతాయి. సంగారెడ్డి, కామారెడ్డి, మెదక్ జిల్లాలకు తాగునీరు అందుకుంది.

## సాగునీరు
మల్లన్నసాగర్‌ ప్రాజెక్టుతో సింగూర్‌ ప్రాజెక్టుకు అనుసంధానించి నీటిని సరఫరా చేయడంద్వారా ఈ జలాశయం కిందనున్న ఆయకట్టుకు రెండు పంటలకు నీరందుతుంది. ఈ జలాశయం కింద దాదాపు 60 వేల ఎకరాలు ఉంది. ప్రతి సంవత్సరం వానాకాలం, యాసంగి సీజన్ లలో రైతులు అవసరాన్ని బట్టి ఈ జలాశయం నుండి దశల వారీగా నీటిని విడుదల చేస్తారు.

## మూలాలు

వర్గం:మెదక్ జిల్లా
వర్గం:తెలంగాణ జలాశయాలు
మృణాల్ ఠాకూర్

**మృణాల్ ఠాకూర్** భారతదేశానికి చెందిన సినిమా నటి. ఆమె 2012లో ముజ్సే కుచ్ కెహెతి...ఏ ఖామోషియాన్ అనే హిందీ సీరియల్ ద్వారా నటనారంగంలోకి అడుగుపెట్టి 2014లో 'విట్టి దండు' అనే మరాఠి సినిమా ద్వారా సినీరంగంలోకి అడుగుపెట్టింది. మృణాల్ ఠాకూర్ ఆ తరువాత మారుతితో పాటు హిందీ, తెలుగు సినిమాల్లో నటించింది.
## నటించిన సినిమాలు

## మూలాలు

వర్గం:1992 జననాలు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
కార్తీక్ ఆర్యన్

**కార్తీక్‌ ఆర్యన్‌** భారతదేశానికి చెందిన సినిమా నటుడు. ఆయన 2011లో హిందీలో విడుదలైన 'ప్యార్ కా పంచనామా' సినిమా ద్వారా సినిమారంగంలోకి అడుగు పెట్టాడు.
## నటించిన సినిమాలు

## టెలివిజన్

## మ్యూజిక్ వీడియోస్

## మూలాలు
ఎరికా ఫెర్నాండెజ్

**ఎరికా ఫెర్నాండెజ్** భారతదేశానికి చెందిన మోడల్‌, టెలివిజన్, సినిమా నటి. ఆమె మోడల్‌గా కెరీర్‌ను ప్రారంభించి 2013లో తమిళ సినిమా 'ఐన్తు ఐన్తు ఐన్తు' ద్వారా సినీరంగంలోకి అడుగు పెట్టి తరువాత 2016లో 'కుచ్ రంగ్ ప్యార్ కె ఐసే బి' అనే సీరియల్ ద్వారా టెలివిజన్ రంగంలోకి అడుగు పెట్టి 'కసౌటి జిందగీ కే' సీరియల్ ద్వారా నటిగా మంచి గుర్తింపునందుకుంది.

## నటించిన సినిమాలు

## టెలివిజన్

## మ్యూజిక్  వీడియోస్

## మూలాలు

వర్గం:భారతీయ సినిమా నటీమణులు
వర్గం:1993 జననాలు
బుద్ధదేవ్ భట్టాచార్జీ

**బుద్ధదేవ్ భట్టాచార్జీ** (జననం:1944 మార్చి 1 - మరణం: 2024 ఆగస్టు 8)  పశ్చిమ బెంగాల్ రాష్ట్రానికి చెందిన రాజకీయ నాయకుడు. అతను కమ్యూనిస్టు పార్టీ ఆఫ్ ఇండియా (మార్కిస్టు) పొలిట్ బ్యూరో సభ్యుడిగా, 2000 నుండి 2011 వరకు పశ్చిమ బెంగాల్ రాష్ట్ర 7వ ముఖ్యమంత్రిగా బాధ్యతలు నిర్వహించాడు.  5 దశాబ్దాలకు పైగా రాజకీయ జీవితంలో, అతను తన పాలనలో కమ్యూనిస్ట్ పార్టీ ఆఫ్ ఇండియా (మార్క్సిస్ట్) సీనియర్ నాయకులలో ఒకరిగా మారాడు.

సిపిఐ (ఎం) ఆర్థిక విధానాలు ప్రధానంగా పెట్టుబడిదారీ వ్యతిరేకమైనప్పటికీ, వ్యాపారానికి సంబంధించి భట్టాచార్య సాపేక్షంగా బహిరంగ విధానాలకు ప్రసిద్ధి చెందాడు. కానీ అలా చేయడానికి ప్రయత్నిస్తూ, ముఖ్యమంత్రిగా ఉన్న కాలంలో, ఆయన బలమైన భూసేకరణ నిరసనలను, నిరసనకారులపై హింస ఆరోపణలను ఎదుర్కొన్నాడు. ఇది 2011లో జరిగిన ఎన్నికల్లో భట్టాచార్య ఓడిపోవడానికి దారితీసింది, ఫలితంగా ప్రపంచంలోనే ఎక్కువ కాలం ప్రజాస్వామ్యయుతంగా ఎన్నికైన కమ్యూనిస్టు ప్రభుత్వం అయిన పశ్చిమ బెంగాల్ వామపక్ష కూటమి 34 సంవత్సరాల పాలన పతనమైంది.

## ప్రారంభ జీవితం
బుద్ధదేవ్ భట్టాచార్జీ 1944 మార్చి 1న ఉత్తర కోల్‌కాతాలో ఒక బెంగాలీ బ్రాహ్మణ కుటుంబంలో జన్మించాడు. ఆయన తాత కృష్ణచంద్ర స్మృతితీర్థ ఒక సంస్కృత పండితుడు, ఆయన *పురోహిత్ దర్పణ్* అనే మతపరమైన పుస్తికను రచించాడు, ఇది పశ్చిమ బెంగాల్లోని బెంగాలీ హిందూ పూజారులలో ప్రాచుర్యం పొందింది. బుద్ధదేవ్ తండ్రి నేపాల్చంద్ర అర్చకత్వంలోకి ప్రవేశించలేదు. హిందూ మతపరమైన వస్తువులను విక్రయించడానికి అంకితమైన కుటుంబ ప్రచురణ అయిన సరస్వత్ లైబ్రరీలో పాల్గొన్నాడు. కవి సుకాంత భట్టాచార్య నేపాల్చంద్ర బంధువు. శైలేంద్ర సిర్కార్ విద్యాలయ మాజీ విద్యార్థి అయిన బుద్ధదేవ్ కోల్‌కాతాలోని ప్రెసిడెన్సీ కళాశాల బెంగాలీ సాహిత్యాన్ని అభ్యసించి, బెంగాలీలో బి. ఎ. డిగ్రీని పొందాడు. ఆ తరువాత ఆయన డమ్ డమ్ లోని ఆదర్శ్ శంఖ విద్యా మందిర్ పాఠశాలలో ఉపాధ్యాయుడిగా చేరాడు.

## వ్యక్తిగత జీవితం
ఆయన మీరా భట్టాచార్జీని వివాహం చేసుకున్నాడు. వీరికి కలిసి లింగ శస్త్రచికిత్స చేయించుకున్న ఒక బిడ్డ పుట్టాడు, ఇప్పుడు అతన్ని సుచేతన్ భట్టాచార్జీ అని పిలుస్తారు. భట్టాచార్య తన పొదుపు జీవనశైలికి ప్రసిద్ధి చెందాడు. ఈ కుటుంబం కోల్‌కాతాలోని బాలిగంజ్ రెండు గదుల అపార్ట్మెంట్లో నివసించింది. అదే నివాసం నుండి భట్టాచార్జీ ముఖ్యమంత్రిగా పనిచేసాడు. ఒక పూజారి కుటుంబానికి చెందినప్పటికీ, కమ్యూనిజం సూత్రాలకు అనుగుణంగా, భట్టాచార్య ఒక ధృడమైన నాస్తికుడు.

## రాజకీయ జీవితం
భట్టాచార్జీ 1966లో ప్రాథమిక సభ్యుడిగా సిపిఐ (ఎం) లో చేరాడు. ఆహార ఉద్యమంలో చురుకుగా పాల్గొనడంతో పాటు, 1968లో వియత్నాం ఉద్యమానికి కూడా ఆయన మద్దతు ఇచ్చాడు. 1968లో, ఆయన సిపిఐ (ఎం) యువజన విభాగం అయిన డెమోక్రటిక్ యూత్ ఫెడరేషన్ రాష్ట్ర కార్యదర్శిగా ఎన్నికయ్యాడు, తరువాత దీనిని డెమోక్రటికల్ యూత్ ఫెడేషన్ ఆఫ్ ఇండియాలో విలీనం చేశారు. 1981 వరకు ఆయన ఆ పదవిలో పనిచేసాడు, ఆ తరువాత బోరెన్ బసు అధికారంలోకి వచ్చాడు. ఆయనకు ప్రమోద్ దాస్‌గుప్తా మార్గదర్శకత్వం వహించాడు.

## పద్మభూషణ్‌ పురస్కారం తిరస్కరణ
బుద్ధదేవ్ భట్టాచార్యను 2022కు పద్మభూషణ్‌కు కేంద్ర ప్రభుత్వం ఎంపిక చేసింది. అయితే, ఈ అవార్డును తాను తిరస్కరిస్తూస్తానని  తెలిపాడు.

## మరణం
శ్వాసకోస వ్యాధితో దీర్ఘకాలంగా బాధపడుతున్న బుద్ధదేవ్‌ భట్టాచార్య 80 ఏళ్ల వయసులో 2024 ఆగస్టు 8న కోల్‌కతాలోని స్వగృహంలో తుదిశ్వాస విడిచాడు.

## మూలాలు
వర్గం:1944 జననాలు
వర్గం:పశ్చిమ బెంగాల్ ముఖ్యమంత్రులు
వర్గం:పశ్చిమ బెంగాల్ వ్యక్తులు
వర్గం:పశ్చిమ బెంగాల్ శాసన సభ్యులు
వర్గం:కమ్యూనిస్టు పార్టీ ఆఫ్ ఇండియా రాజకీయ నాయకులు
వర్గం:2024 మరణాలు
అన్నపూర్ణ దేవి మందిర్ (వారణాసి)

**అన్నపూర్ణ దేవి మందిర్** (హిందీ: अन्नपूर्णा देवी मंदिर) వారణాసిలోని అత్యంత ప్రసిద్ధ హిందూ దేవాలయాలలో ఒకటి. ఈ ఆలయం హిందూ ధర్మంలో గొప్ప ప్రాముఖ్యతను కలిగి ఉంది. ప్రస్తుత అన్నపూర్ణ మందిరాన్ని 18వ శతాబ్దంలో మరాఠా మొదటి పీష్వా బాజీరావ్ నిర్మించాడు.
## చరిత్ర
అన్నపూర్ణ దేవి మందిరాన్ని 1729 ADలో మరాఠా పేష్వా బాజీ రావు నిర్మించాడు.
## నిర్మాణం
ఈ ఆలయం నగారా శిల్పకళలో నిర్మించబడింది, పెద్ద స్తంభాల వాకిలితో గర్భగుడి ఉంది, ఇందులో అన్నపూర్ణ దేవి చిత్రం ఉంటుంది. ఈ ఆలయంలో దేవత రెండు విగ్రహాలు కూడా ఉన్నాయి; ఒకటి బంగారంతో, మరొకటి ఇత్తడితో. ఇత్తడి విగ్రహం రోజువారీ దర్శనం కోసం అందుబాటులో ఉంది. బంగారు విగ్రహాన్ని సంవత్సరానికి ఒకసారి మాత్రమే చూడవచ్చు; అన్నకూట్ రోజున.[4]
## పురాణాలు
హిందూ పురాణాలలో, ఈ ఆలయం మూలం వెనుక రెండు ప్రసిద్ధ నమ్మకాలు ఉన్నాయి.

ఒక నమ్మకం ప్రకారం, ఒకసారి పార్వతీ దేవి తన భర్త శివుని మూడు కళ్లనూ మూసేసింది. దీంతో ప్రపంచమంతా అంధకారంతో నిండిపోయింది. పార్వతి తన సొగసైన రంగును (గౌరీ రూపం) దొంగిలించింది. ఆమె తన గౌరీ రూపాన్ని తిరిగి పొందేందుకు శివుని సహాయం కోరింది. శివుడు ఆమెను వారణాసిలో అన్న (ఆహారం) దానం చేయమని కోరాడు. అందుకే, ఆమె బంగారు కుండ, గరిటెతో అన్నపూర్ణ (ఆహార దేవత) రూపాన్ని తీసుకుంది, వారణాసిలో ఆహారాన్ని దానం చేసింది.

మరొక నమ్మకం ప్రకారం, ఒకసారి శివుడు ప్రపంచం మొత్తం (ఆహారంతో సహా) మాయ (భ్రమ) అని వ్యాఖ్యానించాడు. ఆహార దేవత అయిన పార్వతికి కోపం వచ్చి, భూమిపై ఉన్న మొత్తం ఆహారాన్ని అదృశ్యం చేయడం ద్వారా ఆహారం ప్రాముఖ్యతను ప్రదర్శించాలని నిర్ణయించుకుంది. ప్రపంచం ఆకలితో బాధపడటం ప్రారంభించింది. శివుడు చివరకు పార్వతి వద్దకు వచ్చి ఆహారం ప్రాముఖ్యతను గుర్తించి, ఆమె తలుపు వద్ద ఆహారం కోసం వేడుకున్నాడు. పార్వతి సంతోషించి, శివునికి తన చేతులతో ఆహారాన్ని సమర్పించి, తన భక్తుల కోసం వారణాసిలో వంటగదిని తయారు చేసింది.
## స్థానం
అన్నపూర్ణా దేవి మందిర్ వారణాసిలోని విశేషేశ్వర్‌గంజ్‌లో ఉంది. ఇది ప్రసిద్ధ కాశీ విశ్వనాథ్ మందిరానికి వాయవ్యంగా 15 మీటర్ల దూరంలో, మణికర్ణిక ఘాట్‌కు పశ్చిమాన 350 మీటర్ల దూరంలో, వారణాసి జంక్షన్ రైల్వే స్టేషన్‌కు 5 కిలోమీటర్ల ఆగ్నేయంగా, బనారస్ హిందూ విశ్వవిద్యాలయానికి ఈశాన్య దిశలో 4.5 కిలోమీటర్ల దూరంలో ఉంది.
## మూలాలు


వర్గం:వారణాసి లోని దేవాలయాలు
జయేశ్ భాయ్ జోర్దార్

**జ‌యేశ్ భాయ్ జోర్దార్** 2022లో విడుదల కానున్న హిందీ సినిమా. య‌శ్ రాజ్ ఫిలింస్ బ్యానర్‌పై ఆదిత్య  చోప్రా, మనీష్ శర్మ నిర్మించిన ఈ సినిమాకు  దివ్యాంగ్ ఠాకూర్ దర్శకత్వం వహించాడు రణ్ వీర్ సింగ్,  బొమన్ ఇరానీ, షాలిని పాండే ప్రధాన పాత్రల్లో నటించిన ఈ సినిమా ట్రైలర్‌ను 2022 ఏప్రిల్ 19న విడుదల చేసి సినిమాను మే 13న విడుదల చేయనున్నారు.
## నటీనటులు
* రణ్ వీర్ సింగ్  
*బొమన్ ఇరానీ  
*షాలిని పాండే
*రత్న పాఠక్ షా  
*జియా వైద్య  
*సమయ్ రాజ్ థాకరే
*దీక్షా జోషి

## కథ
జ‌యేశ్ భాయ్ (రణ్ వీర్ సింగ్) తండ్రి బొమ‌న్ ఇరానీ ఓ గ్రామానికి స‌ర్పంచ్‌. ఆయ‌న త‌ర్వాత రణ్ వీర్ సింగ్ తండ్రి వారసత్వంగా ఎన్నికల్లో పోటీ చేసి స‌ర్పంచ్ అవుతాడు. ఆ త‌ర్వాత   షాలిని పాండే ని వివాహమాడగా, వారికీ  కూతురు పుడుతుంది. తండ్రికేమో త‌న వార‌స‌త్వాన్ని కొన‌సాగించేందుకు మ‌న‌వ‌డు కావాల‌ని ఉంటుంది. కానీ జ‌యేశ్ భాయ్‌కు మాత్రం మొద‌ట కూతురు పుట్టడంతో తండ్రి బొమ‌న్ ఇరానీతో జ‌యేశ్ భాయ్‌ ఎలాంటి ఇబ్బందులు ఎదురుకున్నాడు? తరువాత ఏమి జరిగింది అనేదే మిగతా సినిమా కథ.
## మూలాలు

## బయటి లింకులు
* 
వర్గం:2022 సినిమాలు
టైగర్ నాగేశ్వరరావు

**టైగర్‌ నాగేశ్వరరావు** 2023లో విడుదలైన తెలుగు సినిమా.  అభిషేక్‌ అగర్వాల్‌ ఆర్ట్స్‌ బ్యానర్‌పై అభిషేక్‌ అగర్వాల్‌ నిర్మించిన ఈ సినిమాకు వంశీ దర్శకత్వం వహించాడు. రవితేజ, నుపూర్‌ సనన్‌, గాయత్రీ భరద్వాజ్‌ ప్రధాన పాత్రల్లో నటించిన ఈ సినిమా షూటింగ్ హైదరాబాద్‌లో 2022 ఏప్రిల్ 3న ప్రారంభమైంది. ఈ సినిమాను దసరా కానుకగా అక్టోబర్‌ 20న విడుదలై ,  నవంబర్‌ 17 నుండి అమెజాన్‌ ప్రైమ్‌ ఓటీటీలో స్ట్రీమింగ్ ప్రారంభమైంది.

## నటీనటులు
*రవితేజ  
*నుపూర్‌ సనన్‌  
*గాయత్రీ భరద్వాజ్‌
*అనుకృతి వాస్
*రేణూ దేశాయ్ 
*సాయి కుమార్ మండవ
* నాజర్‌ - గజ్జల ప్రసాద్‌
* సుదేవ్ నాయర్

## సాంకేతిక నిపుణులు
*బ్యానర్:   అభిషేక్‌ అగర్వాల్‌ ఆర్ట్స్‌
*నిర్మాత:   అభిషేక్‌ అగర్వాల్‌
* సహ నిర్మాత: మయాంక్‌ సింఘానియా 
*కథ, స్క్రీన్‌ప్లే, దర్శకత్వం:   వంశీ 
*సంగీతం: జివి ప్రకాష్‌ కుమార్‌
*సినిమాటోగ్రఫీ:  మది ఐ.ఎస్.సి
* మాటలు: శ్రీకాంత్‌ విస్సా
* ప్రొడక్షన్‌ డిజైనర్‌: అవినాష్‌ కొల్లా
* ఫైట్స్: రామ్ లక్ష్మణ్ మాస్టర్స్

## పాటలు

## మూలాలు

వర్గం:2022 తెలుగు సినిమాలు
సదా నన్ను నడిపే

**సదా నన్ను నడిపే** 2022లో తెలుగులో విడుదలైన సినిమా. రాహుల్ ప్రేమ్ మూవీ మేకర్స్ బ్యానర్‌పై  లంకా కరుణాకర్‌ దాస్‌ నిర్మించిన ఈ సినిమాకు లంకా ప్రతీక్‌ ప్రేమ్‌ కుమార్‌ దర్శకత్వం వహించాడు. ప్రతీక్‌ ప్రేమ్‌ కుమార్‌, వైష్ణవి పట్వర్థన్‌,  నాగేంద్ర‌బాబు, రాజీవ్ కనకాల, సూర్య‌ ప్రధాన పాత్రల్లో నటించిన ఈ సినిమా టీజర్‌ను మార్చి 1న తెలంగాణ హోం మంత్రి మహ్మద్‌ అలీ ఆవిష్కరించగా, సినిమాను జూన్ 24న విడుదల చేశారు.
## నటీనటులు
*ప్ర‌తీక్ ప్రేమ్ కుమార్
*వైష్ణ‌వి ప‌ట్వ‌ర్ద‌న్
*నాగేంద్ర‌బాబు
*రాజీవ్ కనకాల
*సూర్య‌
*న‌వీన్ నేని
*రంగ‌స్థ‌లం మ‌హేష్‌
*సుద‌ర్శ‌న్‌
*ఆల‌మ‌ట్టి నాని

## సాంకేతిక నిపుణులు
*బ్యానర్: రాహుల్ ప్రేమ్ మూవీ మేకర్స్
*నిర్మాత:  లంకా కరుణాకర్‌ దాస్‌
*కథ, స్క్రీన్‌ప్లే, దర్శకత్వం:  లంకా ప్రతీక్‌ ప్రేమ్‌ కుమార్‌  
*సంగీతం: ప్ర‌భు, సుభాక‌ర్‌
*సినిమాటోగ్రఫీ: ఎస్‌.డి. జాన్‌
*ఫైట్స్‌: నందు 
*ఆర్ట్‌: గోవిందు  
*డైలాగ్స్‌: రూప్ కుమార్‌  
*ఎడిటింగ్‌: ఎస్‌. ఆర్. శేఖ‌ర్‌

## మూలాలు

## బయటి లింకులు
* 

వర్గం:2022 తెలుగు సినిమాలు
వర్గం:2022 సినిమాలు
ప్రేమిక

**ప్రేమిక** 2017లో తెలుగులో విడుదలైన ప్రేమ కథ సినిమా. దేశాల ఆర్ట్ మూవీస్  బ్యానర్‌పై శంకర్, వెంకట కృష్ణ, లక్ష్మయ్య నిర్మించిన ఈ సినిమాకు మహీంద్ర దర్శకత్వం వహించాడు. తనీష్, శ్రుతి యుగళ్, కవిత, రూపాలక్ష్మి,  గెటప్ శ్రీను ప్రధాన పాత్రల్లో నటించిన ఈ సినిమా డిసెంబర్ 8న విడుదలైంది.
## కథ
కృష్ణ (తనీష్), తులసి (శ్రుతి యుగళ్) ఒకే ఊరిలో ఉంటారు, కృష్ణ తులసిని చూసి ఇష్టపడుతాడు. తులసి కూడా  కొంతకాలం తరువాత కృష్ణను ప్రేమించడం మొదలుపెడుతుంది. ఈ క్రమంలో ఆ ఊరు సర్పంచ్ తమ్ముడు కృష్ణ చేతిలో చనిపోతాడు. ఆ విషయం తెలుసుకున్న సర్పంచ్ తన తమ్ముడి చావుకు కారణం అయిన కృష్ణ పై పగ పెంచుకొని కృష్ణ ప్రేమించిన అమ్మాయిని అతడికి దూరం చేద్దాం అనుకుంటాడు. కృష్ణ సర్పంచ్ తమ్ముణ్ణి ఎందుకు చంపాడు ? తులసి కృష్ణ చివరికి ఒక్కటి అయ్యారా ? అనేదే మిగతా సినిమా కథ.
## నటీనటులు
*తనీష్
*శ్రుతి యుగళ్ 
*కవిత 
*గెటప్ శ్రీను 
*వైభవ్ సూర్య
*మహేష్ 
*దేవా 
*సూర్య
* శివ పార్వతి  
*రవి వర్మ

## మూలాలు

## బయటి లింకులు
* 

వర్గం:2017 తెలుగు సినిమాలు
డబ్ స్మాష్ (2020 సినిమా)

**[[డబ్‌స్మాష్]]**  2020లో తెలుగులో విడుదలైన సినిమా.వి.త్రి ఫిలిమ్స్ బ్యానర్‌పై మలసాని సుబ్రహ్మణ్యం, తిరకాల గజేంద్ర  నిర్మించిన ఈ సినిమాకు కేశవ్ దీపూర్  దర్శకత్వం వహించాడు. పవన్ కృష్ణ, సుప్రజ, గెటప్ శ్రీను ప్రధాన పాత్రల్లో నటించిన ఈ సినిమా జనవరి 30న విడుదలైంది.
## కథ
సెర్విన్ (పవన్ కృష్ణ) డబ్‌శ్మాష్‌ చేస్తూ ఎనిమిది లక్షల ఫాలోవర్స్ తో మంచి ఫాలోయింగ్ తెచ్చుకుంటాడు. మేఘన (సుప్రజ) కూడా డబ్‌శ్మాష్‌ చేస్తూ బాగా పాపులర్ అవుతుంది. అయితే తనకొచ్చిన ఓ సమస్య కారణంగా సెర్విన్ చదివే కాలేజీలోనే మేఘన కూడా జాయిన్ అవుతుంది. సెర్విన్, మేఘన అలా పరిచయమై, ప్రేమించుకుంటారు. ఆ విషయం ఒకరికి ఒకరు వ్యక్తపరుచుకునే క్రమంలో మేఘనను కిడ్నాప్ కు గురవుతుంది. ఆ కిడ్నాప్ చేసిన గ్యాంగ్ ను సెర్విన్ ఎలా పట్టుకున్నాడు ? అసలు మేఘనను కిడ్నాప్ చేసింది ఎవరు ? అలాగే ఆమెకు వచ్చిన సమస్య ఏమిటి ? చివరికీ మేఘన,  సెర్విన్ ఒక్కటయ్యారా ? అనేదే మిగతా సినిమా కథ.
## నటీనటులు
*పవన్ కృష్ణ 
*సుప్రజ
*స్పందన 
*గెటప్ శ్రీను
## సాంకేతిక నిపుణులు
*బ్యానర్:  వి.త్రి ఫిలిమ్స్ 
*నిర్మాత:  ఓంకార లక్ష్మీ, గజేంద్ర తిరకాల
*కథ, మాటలు: ఏ.వి.రావ్  
*స్క్రీన్‌ప్లే, దర్శకత్వం:   కేశవ్ దీపూర్
*సంగీతం: వంశిష్‌
*సినిమాటోగ్రఫీ:   రమేష్ ఆర్
*ఎడిటర్: గ్రేసన్ 
*ఫైట్స్: ఫైర్ కార్తిక్
*పాటలు: బాల వర్ధన్
## మూలాలు

## బయటి లింకులు
* 

వర్గం:2020 తెలుగు సినిమాలు
పాలెపు

**పాలెపు** తెలుగువారి ఇంటిపేరు.
* పాలెపు బుచ్చిరాజు, ప్రాచీన వచనములు, వ్యాసం, శతకం అనే ప్రక్రియలు'ఉన్న పుస్తకాన్ని రచించారు. పాలెపు బుచ్చిరాజుగారు మూడు అంశాలతో కూడిన ఒక పుస్తకం రచించారు.

* పాలెపు సీతారామ కృష్ణ హరనాథ్ (పి.ఎస్.ఆర్.కె.హరనాథ్) ఆంధ్రప్రదేశ్ రాష్ట్రానికి చెందిన ప్రముఖ ఫార్మకాలజీ వైద్య శాస్త్రవేత్త.

వర్గం:ఇంటిపేర్లు
బోధన్ రెవెన్యూ డివిజను

**బోధన్ రెవెన్యూ డివిజను**, తెలంగాణ రాష్ట్రం, నిజామాబాదు జిల్లాలోని ఒక పరిపాలనా విభాగం. నిజామాబాదు జిల్లాలోవున్న మూడు రెవెన్యూ డివిజన్లలో ఇది ఒకటి. ఈ డివిజను పరిపాలనలో 6 మండలాలు ఉన్నాయి. ఈ డివిజను ప్రధాన కార్యాలయం బోధన్ లో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవెన్యూ డివిజను నిజామాబాదు లోక్‌సభ నియోజకవర్గం, బోధన్ శాసనసభ నియోజకవర్గాల పరిధిలో భాగంగా ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## పరిపాలన
బోధన్ డివిజనులోని మండలాలు:

## మూలాలు

వర్గం:నిజామాబాదు జిల్లా
వర్గం:నిజామాబాదు జిల్లా రెవెన్యూ డివిజన్లు